---
title: "Λαϊκή βραδιά στην αυλή του Καπνικού Σταθμού με την Πολυτονική Ορχήστρα Κατερίνης"
id: 1677
date: 2017-07-14T15:43:43
section: "Ειδήσεις"
category: "Τελευταία"
published: true
---

# Λαϊκή βραδιά στην αυλή του Καπνικού Σταθμού με την Πολυτονική Ορχήστρα Κατερίνης
Η Εθελοντική Ομάδα Δράσης Ν. Πιερίας σας προσκαλεί την Δευτέρα 24 Ιουλίου 2017, ώρα 20:30 στη Λαϊκή Βραδιά που θα πραγματοποιηθεί στην αυλή του Καπνικού Σταθμού και θα είναι αφιερωμένη στους συνθέτες Άκη Πάνου και Απόστολο Καλδάρα. Τα τραγούδια τους θα ερμηνεύσει το λαϊκό σύνολο της Πολυτονικής Ορχήστρας Κατερίνης υπό την μουσική επιμέλεια του Παναγιώτη Λυμπανοβνού. Θα τραγουδήσουν: Δραγασιά Μαρία, Κωστοπούλου Βασιλική, Πολυδώρου Σίσσυ, Κατιρτζής Δημήτρης και Καψάλης Κώστας. Η είσοδος θα είναι ελεύθερη ενώ οι επισκέπτες καλούνται να προσφέρουν, προαιρετικά, φάρμακα για το Κοινωνικό Ιατρείο «Αλέκος Φτίκας» της Εθελοντικής Ομάδας Δράσης Ν. Πιερίας και των Γιατρών του Κόσμου. Θα έχουμε ετοιμάσει παγωμένες μπύρες και σουβλάκια, όπως πάντα ρεφενέ.
