---
title: "Εξαφανίστηκε από την Καραϊβική η φώκια μονάχους"
id: 7
date: 2004-07-07T00:00:00
section: "Ειδήσεις"
category: "Τελευταία"
published: true
---

# Εξαφανίστηκε από την Καραϊβική η φώκια μονάχους
Αντίο για πάντα Μόνο οι φωτογραφίες απομένουν... Η φώκια μονάχους της Καραϊβικής , στενός συγγενής της μεσογειακής φώκιας , ακολούθησε το δρόμο πολλών ακόμα ειδών και εξαφανίστηκε για πάντα , επιβεβαίωσαν ομοσπονδιακοί αξιωματούχοι στις ΗΠΑ . Η φώκια μοναχός Monachus tropicalis εθεάθη για τελευταία φορά το 1952 ανάμεσα στη Τζαμάικα και τη χερσόνησο Γιουκάταν του Μεξικού . Οι επιστήμονες υποψιάζονταν εδώ και καιρό ότι είχε εξαφανιστεί και προειδοποιούν τώρα ότι η φώκια μονάχους της Χαβάης Monachus schauinslandi και ο ξάδελφός της στη Μεσόγειο Monachus monachus, θα έχουν την ίδια κατάληξη . « Ελπίζω ότι πήραμε το μάθημα από την εξάλειψη της φώκιας μονάχους της Καραϊβικής και μπορούμε να παράσχουμε καλύτερη προστασία για τους συγγενείς της στη Χαβάη και τη Μεσόγειο » σχολίασε ο Κάιλ Μπέικερ , βιολόγος της Υπηρεσίας Αλιευμάτων της αμερικανικής Εθνικής Υπηρεσίας Ωκεανών και Ατμόσφαιρας ( NOAA). Επισήμανε ότι σήμερα υπάρχουν περίπου 1.500 φώκιες του ίδιου γένους στη Χαβάη και λιγότερες από 500 στη Μεσόγειο . Κρίσιμο όριο Οι φώκιες μονάχους είναι ιδιαίτερα ευάλωτες στην ανθρώπινη δραστηριότητα και ήταν εύκολος στόχος για τους κυνηγούς , καθώς συνήθιζαν να λιάζονται και να γεννούν τα μικρά τους στην παραλία . Σήμερα αντιμετωπίζουν άλλες προκλήσεις , όπως η παράκτια ανάπτυξη , η κλιματική αλλαγή και τα δίχτυα . Ακόμα και αν υπάρξει αποτελεσματική προστασία , οι πληθυσμοί δεν μπορούν να ανακάμψουν αν πέσουν κάτω από ένα κρίσιμο όριο και χάσουν τη γενετική τους ποικιλότητα . « Όταν οι πληθυσμοί είναι πολύ μικροί , γίνονται ασταθείς . Γίνονται πολύ ευάλωτοι σε απειλές όπως οι ασθένειες και οι επιθέσεις από καρχαρίες » εξήγησε ο Μπέικερ . Η φώκια μονάχους της Καραϊβικής ανακαλύφθηκε στη διάρκεια της δεύτερης αποστολής του Χριστόφορου Κολόμβου το 1494. Κάποτε ο πληθυσμός της αριθμούσε πάνω από 250.000 άτομα . Από τον 18 ο έως τον 20 ό αιώνα οι φώκιες μονάχους ήταν περιζήτητες για το λίπος τους , που μετατρεπόταν σε λάδι και χρησιμοποιείτο ως λιπαντικό και ως επίστρωση για την κοιλιά πλοίων . Το δέρμα τους γινόταν τσάντες και ρούχα . Πηγή: Newsroom ΔΟΛ (07.06.2008) , με πληροφορίες από Associated Press
