---
title: "Ξεκινά το «Χαρίζω μια μέρα από το καλοκαίρι μου στο δάσος 2013»"
id: 1074
date: 2013-05-22T22:20:47
section: "Μια μέρα για το δάσος"
category: "100 Tage"
published: true
---

# Ξεκινά το «Χαρίζω μια μέρα από το καλοκαίρι μου στο δάσος 2013»
Η πρώτη μας συνάντηση, την Τετάρτη 29 Μαΐου 2013, στις 20:00 στον Καπνικό Σταθμό Κατερίνης. Έκκληση για συμμετοχή προς όλους τους συμπολίτες μας Αγαπητοί συμπολίτες, φίλες και φίλοι της Εθελοντικής Ομάδας Δράσης Ν. Πιερίας Φέτος, για 6η συνεχόμενη χρονιά, η ομάδα μας οργανώνει την αγαπημένη δράση όλων των Πιεριέων «Χαρίζω μια μέρα από το καλοκαίρι μου στο δάσος 2013». Πέρυσι, οι εθελόντριες και οι εθελοντές που συμμετείχαν στη δράση, οι 513 οικογένειες από την ευρύτερη περιοχή της Πιερίας αλλά και από άλλες πόλεις της Ελλάδας, όπως η Λάρισα, η Θεσσαλονίκη, ο Βόλος κλπ. δήλωσαν στην Πυροσβεστική Υπηρεσία συνολικά 31 περιστατικά φωτιάς, τα οποία αντιμετωπίστηκαν όλα έγκαιρα. Την Τετάρτη 29 Μαΐου 2013, στις 20:00, θα πραγματοποιηθεί η πρώτη συνάντηση όλων των ενδιαφερομένων, στον Καπνικό Σταθμό Κατερίνης, όπου άνδρες της Πυροσβεστικής Υπηρεσίας, οι συντονίστριες και οι συντονιστές του προγράμματος, θα δώσουν τις τελευταίες οδηγίες πριν την έναρξη της φετινής περιόδου. Παρακαλούνται, όλες/όλοι όσοι ενδιαφέρονται να συμμετάσχουν ως συντονίστριες/συντονιστές στο φετινό «Χαρίζω μια μέρα από το καλοκαίρι μου στο δάσος 2012» να παραβρεθούν στη συγκέντρωση της Τετάρτης. Ας προσπαθήσουμε να κρατήσουμε τον εφιάλτη της φωτιάς μακριά από τον τόπο μας!
