---
title: "Χωρίς προκαταλήψεις και δεσμεύσεις"
id: 199
date: 2009-09-01T22:50:42
section: "Η πόλη μου"
category: "Περί μηνύσεων σχόλια"
published: true
---

# Χωρίς προκαταλήψεις και δεσμεύσεις
Κυρία Εφη Πουλάκη Παντερμαλή, Σας ευχαριστούμε θερμά για την στήριξη της ομάδας μας, για τα καλά σας λόγια και την κατάθεση των πολύτιμων γνώσεών σας στο αναγνωστικό μας κοινό. Η Εθελοντική Ομάδα Δράσης Ν. Πιερίας δηλώνει, ότι θα παραμείνει μια ανοιχτή κίνηση πολιτών, χωρίς προέδρους, γραμματείς και διοικητικά συμβούλια. Δηλώσαμε εξ αρχής ότι δεν διαχειριστούμε ποτέ χρήματα. Με μηδενικό budget και μοναδική κινητήριο δύναμη των 486 μελών μας, τη θέληση για προσφορά στο τόπο , πήραμε τον δρόμο για ένα ταξίδι που φαίνεται να ξεκινά με ανηφόρα. Όμως, τι κι αν είναι έτσι; Χωρίς προκαταλήψεις και δεσμεύσεις, θα εργαστούμε και θα συνεργαστούμε, ανιδιοτελώς και άοκνα, με όλους, με μοναδικό στόχο την προώθηση σημαντικών κοινωνικών και περιβαλλοντικών ζητημάτων του τόπου. Το ξέραμε όμως από την αρχή, ότι οι δρόμοι που οδηγούν στις λύσεις των προβλημάτων που αντιμετωπίζουν οι κοινωνίες των πολιτών σήμερα, βρίσκονται σε μέρη δύσβατα και ανηφορικά. Συμφωνούμε μαζί σας. Ο καθαρός ουρανός αστραπές δεν φοβάται. Ούτε και τα υγιή κινήματα των πολιτών έχουν να φοβηθούν διώξεις και προσπάθειες φίμωσής τους . Με μοναδικό γνώμονα τον διάλογο, την κριτική και την διαφάνεια θα πορευτούμε αναζητώντας ένα καλύτερο αύριο. Η παρουσία σας και μόνο μας δίνει δύναμη! Φιλικά Για την ομάδα Ηλίας Τσολακίδης
