---
title: "5η Πανελλαδική Συνάντηση των πρωτοβουλιών «Χωρίς Μεσάζοντες », στο Κωσταλέξι Λαμίας"
id: 1554
date: 2016-06-05T11:35:20
section: "Χωρίς μεσάζοντες"
category: "Πανελλαδική συνάντηση"
published: true
---

# 5η Πανελλαδική Συνάντηση των πρωτοβουλιών «Χωρίς Μεσάζοντες », στο Κωσταλέξι Λαμίας
Το Σάββατο 25 Ιουνίου 2016, στις 10:30 το πρωί, θα πραγματοποιηθεί η 5η Πανελλαδική Συνάντηση των πρωτοβουλιών «Χωρίς Μεσάζοντες», στο Κωσταλέξι Λαμίας. Το κάλεσμα απευθύνουν πρωτοβουλίες πολιτών από 9 πόλεις προς τις εθελοντικές ομάδες «Χωρίς Μεσάζοντες» όλης της χώρας, που με τη δράση τους εδώ και 4 χρόνια στηρίζουν τις τοπικές κοινωνίες και την ελληνική παραγωγή. Αντικείμενο συζήτησης θα αποτελέσουν η ενίσχυση της δικτύωσης των ομάδων και τα αιτήματα του πανελλαδικού κινήματος, καθώς και ο αναμενόμενος νόμος για τις Αγορές Παραγωγών, που προσανατολίζεται σε σαφή περιορισμό της ελευθερίας στην διακίνηση των ελληνικών αγροτικών προϊόντων και τη δράση των κινημάτων. Η σημερινή κυβέρνηση συνεχίζει απροκάλυπτα πλέον το έργο της προηγούμενης! Οι πρωτοβουλίες πολιτών «Χωρίς Μεσάζοντες» νοιώθουν μεγάλη πικρία από την απαξίωση των κυβερνητικών χειρισμών και ετοιμάζονται να δώσουν τη δική τους απάντηση. Είναι επιτακτική η ανάγκη αλληλέγγυας συνεργασίας όλων των εθελοντικών ομάδων, ώστε να στηριχθεί η προσπάθεια του πανελλαδικού κινήματος, να στηριχθούν οι τοπικές κοινωνίες και η ελληνική παραγωγή. Τοποθεσία Συνάντησης: Κωσταλέξι Λαμίας. Ώρα: 10:30 Οι πρωτοβουλίες πολιτών από Λαμία, Βόλο, Λάρισα, Βέροια, Τρίκαλα, Κέρκυρα, Ξάνθη, Γιάννενα, Κατερίνη www.syn-kinisis.gr
