---
title: "Πραγματοποιήθηκε η 2η Πανελλαδική Συνάντηση του Πανελλαδικού Συντονιστικού"
id: 478
date: 2010-10-07T15:50:57
section: "Διόδια"
category: "Δεν πληρώνουμε!"
published: true
---

# Πραγματοποιήθηκε η 2η Πανελλαδική Συνάντηση του Πανελλαδικού Συντονιστικού
Πραγματοποιήθηκε το Σάββατο 2 Οκτωβρίου στην αίθουσα του Δημοτικού Συμβουλίου του Δήμου Δίου Ν. Πιερίας η 2η Πανελλαδική Συνάντηση Επιτροπών Αγώνα κατά των διοδίων. Στη σύσκεψη συμμετείχαν εκπρόσωποι των παρακάτω Επιτροπών Αγώνα και φορέων: Ακρίβεια - stop Αθήνας Ακρίβεια - stop Θεσσαλονίκης Ακρίβεια - stop Πάτρας Εθελοντική Ομάδα Δράσης Ν. Πιερίας ΕΚΠΟΙΖΩ Επιτροπές Γέφυρας Ρίου Επιτροπή Αγώνα κατά των Διοδίων του Αιγινίου Επιτροπή Αγώνα Κατοίκων και Φορέων Λαμίας κατά των διοδίων Επιτροπή Καρδίτσας κατά των διοδίων Επιτροπή Λάρισας ενάντια στα νέα μέτρα Επιτροπή Νότιας Πιερίας κατά των Διοδίων Επιτροπή Τρικάλων κατά των διοδίων Κάτοικοι Κορινθίας ενάντια στα διόδια Κοινή δράση Αργολίδας Κίνηση πολιτών Ξάνθης ενάντια στα διόδια της Εγνατίας Πρωτοβουλία Πολιτών Ιωαννίνων για ελεύθερους χώρους, δρόμους και δημόσια αγαθά. Συντονισμός πολιτών για την Πελοπόννησο Συντονιστική Επιτροπή Φορέων & Κατοίκων Β. Α. Αττικής Έπειτα από εκτενή έκθεση των δράσεων των επιτροπών, επικαιροποιήθηκε ο στόχος του κινήματός μας για ελεύθερους δρόμους χωρίς διόδια και εκτιμήθηκε ότι το κίνημα κατά των διοδίων διευρύνεται. Συνάμα όμως αυξάνονται τα προβλήματα των πολιτών λόγω της δημιουργίας νέων σταθμών διοδίων (πχ Εγνατία Οδός, πλευρικά διόδια στη Λεπτοκαρυά Πιερίας και αλλού) αλλά και της γενικότερης οικονομικής υποβάθμισης από τις πολιτικές που υπηρετούν το μνημόνιο και την τρόικα. Με βάση το παραπάνω σκεπτικό αποφασίστηκαν τα παρακάτω: Πανελλαδικό άνοιγμα των διοδίων σε μέρα που θα καθοριστεί. Η κινητοποίηση θα γίνει ταυτόχρονα σε όλους τους σταθμούς διοδίων και θα βιντεοσκοπηθεί με σκοπό την πλατύτερη δυνατή προβολή του κινήματος μας από τα ΜΜΕ. Πανελλαδική Συγκέντρωση στην Αθήνα στις 10/11 ημέρα εκδίκασης της προσφυγής στο Συμβούλιο της Επικρατείας Από κάποιες επιτροπές δηλώθηκε η διάθεση για δράση στις παρελάσεις στις 28 Οκτωβρίου Δημιουργία site του πανελλαδικού Συντονιστικού Δημιουργία ομάδας νομικής υποστήριξης Σύνταξη κειμένου – καλέσματος προς τους υποψήφιους στις αυτοδιοικητικές εκλογές για να τοποθετηθούν αναφορικά με τους στόχους του κινήματος κατά των διοδίων. Ανοιχτό Κάλεσμα για διεύρυνση του πανελλαδικού Συντονιστικού με επιτροπές από όλη τη χώρα και ιδιαίτερη έμφαση τον άξονα της Εγνατίας Κάλεσμα προς συλλόγους, Εργατικά Κέντρα για να τοποθετηθούν αναφορικά με τους στόχους του κινήματος κατά των διοδίων. Για τη διευκόλυνση της λειτουργίας του Πανελλαδικού Συντονιστικού αποφασίστηκε η δημιουργία 7μελούς Γραμματείας
