---
title: "Ποδηλατώ για την πόλη μου, την Κατερίνη!"
id: 328
date: 2010-02-20T01:19:20
section: ""
category: ""
published: true
---

# Ποδηλατώ για την πόλη μου, την Κατερίνη!
Τον τελευταίο καιρό …κάτι άρχισε να κινείται στην πόλη μας και αυτό είναι άκρως ενθαρρυντικό! Κινείται, δεν παράγει ρύπους, είναι αθόρυβο, οικονομικό, φιλικό προς το περιβάλλον και προπάντων τρέχει και έχει συνέχεια. Ναι! Δειλά, δειλά στην πόλη μας αναπτύσσεται ένα νέο κίνημα πολιτών , φίλων του ποδηλάτου, το οποίο καθημερινά προσελκύει όλο και περισσότερους συμπολίτες μας. Μέσα σε μόλις 5 μήνες, από τον Σεπτέμβριο του 2009, στην πόλη της Κατερίνης οργανώνεται η 3η ποδηλατοπορεία! Λέτε κάποια μέρα να αξιωθούμε σε αυτό τον τόπο να δούμε ποδηλατόδρομους με το σήμα του ποδηλάτη ζωγραφισμένο στο οδόστρωμα και πινακίδες σήμανσης για ποδηλάτισσες και ποδηλάτες στους δρόμους μας; Αν κι εσείς έχετε την τόλμη να κάνετε σκέψεις σαν κι αυτές, τότε να ξανάρθετε, εδώ, στο στέκι των φορέων της Πιερίας! Εδώ θα βρίσκετε πάντα όλες τις πληροφορίες για τις ποδηλατoπορίες που οργανώνουμε. Οι φορείς
