---
title: "«Χαριστικό Παζάρι παιδικών βιβλίων» στο Πάρκο Κατερίνης"
id: 612
date: 2011-06-08T14:59:20
section: "Η πόλη μου"
category: "Νοιάζομαι για την πόλη μου"
published: true
---

# «Χαριστικό Παζάρι παιδικών βιβλίων» στο Πάρκο Κατερίνης
Ο σύλλογος φίλων παιδιών πασχόντων από κακοήθη νοσήματα «Κοινωνική Αλληλεγγύη», στην προσπάθειά του να στηρίξει και να προστατεύσει με κάθε θεμιτό μέσο, παιδιά που πάσχουν από κακοήθη νοσήματα και τις οικογένειές τους, διοργανώνει την Τετάρτη 15 Ιουνίου 2011 από τις 18:00 ως τις 22:00 εκδήλωση στο Πάρκο Κατερίνης. Η Εθελοντική Ομάδα Δράσης Ν. Πιερίας, όπως και στο παρελθόν, στηρίζει την προσπάθεια της «Κοινωνικής Αλληλεγγύης», φέτος, με την οργάνωση «Χαριστικού Παζαριού παιδικών βιβλίων» το οποίο θα στηθεί στη είσοδο του Πάρκου Κατερίνης και θα λειτουργήσει από τις 18:00 έως τις 22:00. Η Εθελοντική Ομάδα Δράσης Ν. Πιερίας καλεί τα μέλη, τις φίλες και τους φίλους της να στηρίξουν την προσπάθεια αυτή και να συμβάλλουν στον αγώνα στήριξης των παιδιών. Φέρτε λοιπόν παιδικά βιβλία που δεν χρειάζεστε πλέον, τα οποία όμως πρέπει να βρίσκονται σε καλή κατάσταση, και χαρίστε τα για να τα διαβάσουν κι άλλα παιδιά, που ίσως δεν έχουν τη δυνατότητα να τα αγοράσουν. Όσα βιβλία περισσέψουν, θα παραδοθούν στη Δημοτική Βιβλιοθήκη της πόλης μας.
