---
title: "Σπουδαστές του ΙΕΚ Κατερίνης στον Καπνικό Σταθμό"
id: 1384
date: 2015-06-06T22:14:42
section: "Αλληλέγγυοι"
category: "Ανακοινώσεις, Δελτία τύπου"
published: true
---

# Σπουδαστές του ΙΕΚ Κατερίνης στον Καπνικό Σταθμό
Τελειόφοιτοι σπουδαστές και σπουδάστριες, του τμήματος "Βοηθοί Φαρμακείου" του ΙΕΚ Κατερίνης επισκέφτηκαν τον Καπνικό Σταθμό Κατερίνης και ξεναγήθηκαν στους χώρους του από μέλη της Εθελοντικής Ομάδας Δράσης Ν. Πιερίας. Αφού ενημερώθηκαν αναλυτικά για τον τρόπο λειτουργίας του Κοινωνικού Φαρμακείου, για τη διαδικασία καταχώρησης των φαρμάκων, για την διαδικασία διαλογής των σκευασμάτων και για τον διαχωρισμό των ληγμένων φαρμακευτικών ουσιών, όπως επίσης για τα ωραρια λειτουργίας και για το μοναδικό εργαλείο αναζήτησης σκευασμάτων μέσω διαδικτύου, πολλοί από τους σπουδαστές δήλωσαν ήδη την εθελοντική συμμετοχή τους στο Κοινωνικό Φαρμακείο ενώ εξετάζεται συγχρόνως η περαιτέρω συνεργασία μεταξύ των αποφοίτων του ΙΕΚ και των Γιατρών του Κόσμου, Συγκεκριμένα συζητήθηκε το ενδεχόμενο πρακτικής άσκησης από τους φοιτητές στο Κοινωνικό Φαρμακείο Κατερίνης "Αλέκος Φτίκας" με τη λήξη της οποίας θα λαμβάνουν πιστοποίηση συμμετοχής από τους Γιατρούς του Κόσμου.
