---
title: "Τα πράγματα αλλάζουν ραγδαία!"
id: 940
date: 2012-12-19T09:39:32
section: "Η πόλη μου"
category: "Περί μηνύσεων σχόλια"
published: true
---

# Τα πράγματα αλλάζουν ραγδαία!
Δηλώνω υπερήφανο μέλος της Εθελοντικής Ομάδας Δράσης Ν. Πιερίας Η θέση μέλους στην ομάδα αυτή είναι ανοιχτή για όποιον ενδιαφέρεται!! Η προϋπόθεση για να γίνει «ένα σώμα» με την ομάδα ο ενδιαφερόμενος, είναι μία και πολύ απλή.. να μην έχει σαν στόχο το προσωπικό όφελος.. ..δηλαδή μακριά από εμάς τα αξιώματα, έχουμε δει την αλλαγή στη συμπεριφορά υποψηφίων σε αξιώματα από τη στιγμή που έλαβαν το αξίωμα και μετά, ή κοινώς «μόλις πήραν την κουτάλα», αλλά επειδή είναι και ο κοινός παρονομαστής στην κατάντια που έχουμε φτάσει, λόγω των ρουσφετιών και της ψηφοθηρίας που συνεπάγεται το εκάστοτε αξίωμα ..μακριά από διαχείριση χρημάτων, μιας και ο σοφός λαός λέει, «Ποιός έχει το δάχτυλο στο μέλι και δεν το γλύφει;» και γι’αυτό θα ήταν δύσκολο να υπάρξει εμπιστοσύνη προς τις προθέσεις μας ..και βασικά, μακριά, πολύ μακριά από κόμματα.., είμαι προσωπικά πεπεισμένος ότι κομματικός ακόλουθος χωρίς υστεροβουλία δεν υπάρχει.. Από την εμπειρία μου στην ομάδα για τις αντιδράσεις του κόσμου, αυτό που βλέπω, είναι ότι ο καθένας που κρίνει την ομάδα, συνήθως δεν έχει κάνει τον κόπο να την γνωρίσει, ούτε καν έχει προσπαθήσει θα έλεγα, και πάντα, όσο απόλυτο κι αν ακούγεται, η κριτική των ανθρώπων μεταφέρει την προσωπική τους τακτική και τις δικές τους εν δυνάμει πράξεις σε ανάλογες καταστάσεις, για παράδειγμα υπάρχουν πολλοί που φανερά ή κρυφά υποστηρίζουν πως, “αποκλείεται να μην βάζουν και στην τσέπη τους κάτι όλοι αυτοί οι εθελοντές” ή ακόμη πιο πέρα “ποιος ξέρει πόσα βγάζουν αυτοί για να τρέχουν τόσο”.. και είναι φυσιολογική εξέλιξη των ανθρώπων, να υιοθετούν τις καταστάσεις που συμβαίνουν γύρω τους, χωρίς να πιστεύουν ότι μπορεί να υπάρχει κάτι διαφορετικό από αυτό που μας επέδειξαν οι ηγεσίες (τοπικές και εθνικές) των τελευταίων δεκαετιών Υπάρχει φυσικά και η περίπτωση που ο εκφράζον κριτική, είναι πολιτικός εν ενεργεία ή υποψήφιος πολιτικός ή πολιτικός ακόλουθος που περιμένει το ρουσφέτι ή την ειδική μεταχείριση όταν βρεθεί η ευκαιρία να στηρίξουμε «τα δικά μας παιδιά» και σίγουρα πιστεύουν ότι υπάρχει πολιτική υστεροβουλία στην ομάδα, ή τουλάχιστον πολιτικό υπόβαθρο που την καθοδηγεί … εδώ νομίζω ότι ο τρόπος σκέψης είναι προφανής αλλά και ο λόγος που θα είχε κάποιος να αισθάνεται ανασφαλής μήπως και κάποιος ικανός εμφανιστεί στο προσκήνιο και χάσουν τα κεκτημένα Η κακοπροαίρετη κριτική και οι αβάσιμες κατηγορίες που κάποιοι επιλέγουν να κάνουν προς την ομάδα για να την αποδυναμώσουν ή να τη διασπάσουν, στην πραγματικότητα την κάνουν πιο δυνατή είτε προέρχονται από ανώνυμα είτε από επώνυμα χείλη κι αυτό γιατί μας δείχνει την δυσφορία του κατεστημένου. Η αλλαγή των δεδομένων που είχαν οι διοικούντες ότι μπορούν να περάσουν «κάτω από το τραπέζι» τα συμφέροντα των ημετέρων είναι ο μόνος τρόπος για να βελτιωθούν τα πράγματα στην ταλαιπωρημένη Ελλάδα μας Προσπαθούν να μας κατακρίνουν…, ποιοι; Αυτοί που τσάκισαν κάθε εργατικό κεκτημένο που κερδήθηκε με αγώνες δεκαετιών; Αυτοί που δεν επιτρέπουν στους ηλικιωμένους να ζήσουν με αξιοπρέπεια μετά από μια ζωή δουλειάς και προσφοράς στο κοινωνικό σύνολο; Αυτοί που ξεπούλησαν και ξεπουλούν καθημερινά ότι έχει απομείνει από το μέλλον της πατρίδας μας; Αυτοί που κατάντησαν τον οικογενειάρχη, ζητιάνο για το μεροκάματο, φοβισμένο μη χάσει τα ψίχουλα που του δίνουν πλέον και τον ανάγκασαν να σκύβει το κεφάλι; Αυτοί που δεν επιτρέπουν στη νέα γενιά να ονειρευτεί, να δημιουργήσει ένα μέλλον αντάξιο του παρελθόντος της χώρας μας; Ή μήπως αυτοί που στο βωμό των συμφερόντων, έχουν φτάσει να δυσκολεύουν τους Έλληνες να κάνουν κι άλλα Ελληνόπουλα… Θεωρώ ότι οι άνθρωποι που επιλέξαμε αυτό τον τρόπο σκέψης και αποφασίσαμε να πορευτούμε χέρι χέρι στις διάφορες ισάξιες υπο-ομάδες δείχνοντας το ενδιαφέρον για το συνάνθρωπο, για το περιβάλλον, για την ποιότητα ζωής που ζούμε, για την κληρονομιά που καλούμαστε να αφήσουμε στις επόμενες γενιές και για ότι ουσιαστικό θα πρέπει να έχει την προσοχή και το ενδιαφέρον μας, είμαστε πολύ συνειδητοποιημένοι με αυτό που κάνουμε Χρειάζεται να έχουμε το νου μας για τους ‘ενοχλημένους’ που θα θελήσουν να μας βλάψουν, ακόμη περισσότερο θα πρέπει να έχουμε το νου μας στο ρητό που έλεγαν οι αρχαίοι Έλληνες «η ισχύς εν τη ενώσει» , αυτός είναι ο δικός τους φόβος, είμαστε πολλοί και γινόμαστε περισσότεροι Είναι δικαίωμα αλλά και καθήκον του κάθε ανθρώπου να αγωνίζεται για τα πιστεύω του και είναι ο μόνος τρόπος για να βελτιωθούν οι καταστάσεις γύρω μας, νομίζω πως έχετε δίκιο να φοβάστε ότι τα πράγματα αλλάζουν ραγδαία και είναι πολύ πιθανό, σύντομα, να μην έχετε λόγο ύπαρξης όλοι εσείς που με τις εγωκεντρικές πολιτικές σας μας φέρατε μέχρι εδώ… σύντομα… Νίκος Κωτίδης
