---
title: "Σήμερα λέμε αντίο στον γέρο χρόνο πετώντας 5 πολύχρωμα αερόστατα"
id: 1836
date: 2018-12-30T04:31:41
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις και δελτία τύπου"
published: true
---

# Σήμερα λέμε αντίο στον γέρο χρόνο πετώντας 5 πολύχρωμα αερόστατα
Φίλες και φίλοι Σήμερα, Κυριακή 30 Δεκεμβρίου 2018, είναι η τελευταία ημέρα λειτουργίας του Χριστουγεννιάτικου Χωριού του Κόσμου το οποίο για 5η συνεχόμενη χρονιά προσέφερε μοναδικές στιγμές σε μικρούς και μεγάλους μέσα σε ένα παραμυθένιο περιβάλλον στην φιλόξενη αυλή του Καπνικού Σταθμού Κατερίνης. Σήμερα στις 8:00 το βράδυ θα βγουν από τον παραδοσιακό ξυλόφουρνο τα τελευταία κεράσματα, θα τραγουδήσουμε τα κάλαντα γύρω από τη φωτιά και όλοι μαζί θα στείλουμε στον ουρανό 5 πολύχρωμα αερόστατα (όσα και τα χρόνια λειτουργίας του Χωριού μας) αποχαιρετώντας έτσι τον γέρο χρόνο. Θα συνεχίσουμε με πάρτι στο Αράνι και την Mila Re Band πίνοντας ότι απέμεινε από το ζεστό κρασί του καφενέ της Γιάννας και της Γιολάντας. Η πρόσκληση αυτή απευθύνεται κυρίως στις εθελόντριες και στους εθελοντές που εργάστηκαν φέτος στο Χριστουγεννιάτικο Χωριό του Κόσμου αλλά και σε όλες και όλους εσάς πού θα θέλατε να περάσετε μαζί μας μία όμορφη βραδιά.
