---
title: "Παράδοση ιατρικού υλικού στο Γενικό Νοσοκομείο Κατερίνης"
id: 1301
date: 2014-10-29T12:34:45
section: "Κοινωνικό Ιατρείο Κατερίνης"
category: "Ανακοινώσεις & Δελτία τύπου"
published: true
---

# Παράδοση ιατρικού υλικού στο Γενικό Νοσοκομείο Κατερίνης
Σήμερα, Τετάρτη 29 Οκτωβρίου 2014, η συντονιστική επιτροπή του Κοινωνικού Ιατρείου/Φαρμακείου Κατερίνης «Αλέκος Φτίκας» παρέδωσε στη διεύθυνση του Γενικού Νοσοκομείου Κατερίνης ιατρικά αναλώσιμα υλικά (καθετήρες, ουροσυλλέκτες). Τα υλικά παρέλαβαν υπάλληλοι του Γ.Ν.Κ. στην αυλή του Καπνικού Σταθμού όπου στεγάζονται το Κοινωνικό Ιατρείο και Φαρμακείο της Εθελοντικής Ομάδας Δράσης Ν. Πιερίας και των Γιατρών του Κόσμου. Τα παραπάνω υλικά συγκεντρώθηκαν τους τελευταίους 10 μήνες, κυρίως από προσφορές πολιτών, οι οποίοι χαρίζουν φάρμακα και ιατρικό υλικό συγγενικών τους προσώπων που έφυγαν πρόσφατα από τη ζωή. Το Κοινωνικό Ιατρείο/Φαρμακείο Κατερίνης «Αλέκος Φτίκας» έχει τροφοδοτήσει στο παρελθόν με υλικά και το ΕΚΑΒ Κατερίνης. Επίσης στο Γ.Ν. Κατερίνης παραδίνονται σε τακτά χρονικά διαστήματα και όλα τα φάρμακα για τα οποία απαιτούνται ειδικές συνταγές. Φαρμακευτικό και ιατρικό υλικό υπόκεινται πριν την παράδοσή τους σε σχολαστικό έλεγχο από εθελόντριες και εθελοντές φαρμακοποιούς, νοσηλεύτριες και νοσηλευτές.
