---
title: "Αποτελέσματα του 7ου Ηλεκτρονικού Διαγωνισμού Διηγήματος της ΕΟΔνΠ"
id: 1887
date: 2020-05-14T15:54:05
section: "Διαγωνισμός Διηγήματος"
category: "Ανακοινώσεις"
published: true
---

# Αποτελέσματα του 7ου Ηλεκτρονικού Διαγωνισμού Διηγήματος της ΕΟΔνΠ
«Ήταν ωραία τα διηγήματα του Ηλεκτρονικού Διαγωνισμού πάλι με την άνοιξη» παραφράζοντας τους στίχους του νομπελίστα ποιητή Σεφέρη, ανακοινώνουμε την ολοκλήρωση του 7ου Ηλεκτρονικού Διαγωνισμού Διηγήματος και τους νικητές στις 4 κατηγορίες. Όπως κάθε χρόνο έτσι και φέτος πάνω από 120 συμμετέχοντες έστειλαν τα κείμενά τους στον διαγωνισμό από διάφορες πόλεις και περιοχές της Ελλάδας και του εξωτερικού, όπως: Ξάνθη, Αλεξανδρούπολη, Ρόδο, Πάρο, Μυτιλήνη, Σύρο, Σέρρες, Κύπρο, Λιβαδειά, Θεσσαλονίκη, Λάρισα, Πρέβεζα, Αμφίπολη, Πτολεμαΐδα Βόλο, Ημαθία, Αττική κ.α. Όμως φέτος τα αποτελέσματα ανακοινώνονται με μία σημαντική ιδιαιτερότητα: λόγω της πανδημίας του κορονοϊού, δεν θα πραγματοποιηθεί η τελετή λήξης, μια γιορτή που διοργάνωνε η εθελοντική ομάδα κάθε χρόνο προς τιμήν όλων των συμμετεχόντων στην ανθισμένη και ανοιξιάτικη αυλή του Καπνικού Σταθμού Κατερίνης και κατά την οποία λάμβαναν τα αναμνηστικά όλοι και τα συμβολικά βραβεία με τον τόμο των διακριθέντων διηγημάτων οι νικητές του διαγωνισμού. Ωστόσο, αυτή η απομόνωση που επιβάλλει ο εγκλεισμός της πανδημίας μπορεί να γίνει δημιουργική για τους μικρούς και μεγάλους φίλους μας, καθώς ο νέος τρόπος ζωής μπορεί να αποτελέσει έμπνευση για τους εκκολαπτόμενους συγγραφείς να γράψουν νέα διηγήματα και παραμύθια, που θα στείλουν στον 8ο διαγωνισμό διηγήματος τον επόμενο χειμώνα. Πιάστε λοιπόν στο χέρι το μολύβι ή μάλλον το πληκτρολόγιο και γράψτε τη δική σας ιστορία για τον 8ο Ηλεκτρονικό Διαγωνισμό Διηγήματος. «Και εσύ που ψάχνεις το κουκί και το ρεβύθι στο τέλμα αυτό που βυθιζόμαστε Φτιάξε μαζί τους το δικό μας παραμύθι γιατί χανόμαστε», όπως τραγουδάει κι ο Διονύσης Τσακνής σε στίχους της Μαριανίνας Κριεζή! Οι νικητές του 7ου Ηλεκτρονικού Διαγωνισμού Διηγήματος Μαθητές δημοτικού 1ο Ταξίδια ονειρικά, με τον Κηφέα συντροφιά, στης Κερύνειας την αγκαλιά, Ειρήνη Πτωχόπουλου, Έγκωμη-Κύπρος 2ο Ο Φώτης και η Φεγγαρόφωτη, Μελίνα Τρίμπαλη, Πόρτο Ράφτη 3ο Μια αληθινή ιστορία, Κωνσταντίνος Χριστάκης, Πρέβεζα Μαθητές γυμνασίου 1ο Ένα παιδί της Κατοχής θυμάται, Ολυμπία Λιάκου, Κατερίνη 2ο Τον καιρό του Μουσολίνι, Παναγιώτα Χρυσοστόμου, Λεπτοκαρυά 3ο H περιπέτεια ενός δράκου, Βασιλική Γκόπη, Πρέβεζα Μαθητές λυκείου 1ο Μετρώντας τα αστέρια, Αθηνά Μυλωνά, Κατερίνη 2ο Μουσική φυλακή, Σοφία Σιαβέλη, Μεγαλόπολη Αρκαδίας 3ο Ο κήπος των αγγέλων, Μιχαέλα Απέργη, Μεγαλόπολη Αρκαδίας 3ο Εκεί στην Αμμόχωστο, Χριστίνα-Ηλιάνα Βελή, Μεγαλόπολη Αρκαδίας Ενήλικες 1ο Το τρένο, Χρυσάνθη Πρωτοψάλτου, Μακροχώρι Ημαθίας 2ο Η κυρία Μάρω, Χαρούλα Κωνσταντινίδου, Κατερίνη 3ο Ο γλάρος, Ελένη Ψευτέλλη-Κορωνιώτη Ξυλόκαστρο 4ο Ο φάρος, Δομνίκη Καράτζιου, Κατερίνη 5ο Το δάκρυ, Βασιλική Μουργέλα, Μεταμόρφωση 6ο Απρόσκλητος επισκέπτης, Γεώργιος Βουλγαρίδης, Βόλος 6ο Οι κροκόδειλοι, Αθηνά Παπαγιαννούλη, Κατερίνη Για την Εθελοντική Ομάδα Δράσης νομού Πιερίας «Ο ΤΟΠΟΣ ΜΟΥ» Η Συντονιστική Επιτροπή του Ηλεκτρονικού Διαγωνισμού
