---
title: "Ακυρώθηκε η αυριανή διανομή πατάτας"
id: 1182
date: 2013-12-28T00:11:04
section: "Χωρίς μεσάζοντες"
category: "Πατάτες"
published: false
---

# Ακυρώθηκε η αυριανή διανομή πατάτας
Αγαπητοί συμπολίτες, Μετά από πολύωρες συνεννοήσεις αναγκαστήκαμε πριν λίγο να ακυρώσουμε τη διανομή πατάτας «Χωρίς Μεσάζοντες» η οποία επρόκειτο να πραγματοποιηθεί αύριο, Σάββατο 28 Δεκεμβρίου 2013, στο χώρο της εμποροπανήγυρης Κατερίνης. Ο λόγος που μας οδήγησε στην απόφαση αυτή, ήταν η αδυναμία του παραγωγού να εκδώσει, ως υποχρεούται, τις νόμιμες αποδείξεις λιανικής πώλησης. Το φοροτεχνικό πρόβλημα θα λυθεί την επόμενη εβδομάδα, γι αυτό και η διανομή αναβάλλεται για το επόμενο Σάββατο 4 Ιανουαρίου 2013, την ίδια ώρα στον ίδιο χώρο. Θεωρήσαμε, όπως και στις υπόλοιπες 33 διανομές, υποχρέωση μας να υπερασπίσουμε το δημόσιο συμφέρον και να διαφυλάξουμε τη νομιμότητα της διανομής, τηρώντας στο ακέραιο όλα όσα ορίζει ο νόμος. Σας ζητούμε συγνώμη για την ταλαιπωρία! Εθελοντική Ομάδα Δράσης Ν. Πιερίας
