---
title: "Πυροσβεστική Υπηρεσία Κατερίνης"
id: 20
date: 2008-05-22T22:08:58
section: "Μια μέρα για το δάσος"
category: "Υποστηρικτές του προγράμματος"
published: true
---

# Πυροσβεστική Υπηρεσία Κατερίνης
Αγαπητοί φίλοι, Θέλω να σας συγχαρώ για την πρωτοβουλία σας αυτή να οργανώσουμε μαζί παρατηρητήρια καθ`όλη την διάρκεια του καλοκαιριού, με μοναδικό σκοπό την πυροπροστασία των δύο ορεινών όκγων του Νομού μας, με τη δική του ιστορία το καθένα, Ολυμπος και Πιέρια. Με συγκινεί πραγματικά ο ανιδιοτελής σας καθημερινός αγώνας για τη συμμετοχή όσο το δυνατό περισσοτέρων Πιεριέων ξεκινώντας κυρίως από την Πρωτοβάθμια Εκπαίδευση, εκεί που πρέπει τελικά να ξεκινήσει η προσπάθεια και το μάθημα για το τι σημαίνει Δάσος , Πράσινο και σε τελική ανάλυση Περιβάλλον . Σας διαβεβαιώνω ότι στο τέλος της θερινής περιόδου οι κόποι όλων και η προσπάθειά μας θα μας δικαιώσουν γιατί μπορεί να έχουμε φωτιές, μικρές ή μεγάλες, να σβήσουν γρήγορα ή και ποιο αργά, με μικρές ή μεγάλες ζημιές, ένα όμως θα έχουμε κερδίσει: το ταρακούνημα της κοινωνίας από τον λήθαργο του καναπέ, της τηλεόρασης και του ωχαδελφισμού, ότι το δάσος δεν είναι δικό μας αλλά του κράτους. Με εκτίμηση Ζάχος Δημήτριος Διοικητής Π.Υ. Κατερίνης
