---
title: "Προσοχή! Αλλαξε ο χώρος διανομής του Σαββάτου!"
id: 1572
date: 2016-09-22T11:56:00
section: "Χωρίς μεσάζοντες"
category: "Ελαιόλαδο"
published: true
---

# Προσοχή! Αλλαξε ο χώρος διανομής του Σαββάτου!
Αγαπητοί συμπολίτες, Η 63η διανομή «Χωρίς Μεσάζοντες» (Ελαιόλαδο Μεσσηνίας) θα πραγματοποιηθεί στον χώρο της Εμποροπανήγυρης και όχι στο πάρκινγκ των δικαστηρίων. Λόγω του μεγάλου αριθμού παραγγελιών ελαιόλαδου (550 οικογένειες) της 63ης διανομής «Χωρίς Μεσάζοντες» και φοβούμενοι την κυκλοφοριακή συμφόρηση της οδού Φλέμινγκ, πλησίον της οποίας διεξάγεται η Λαϊκή Αγορά του Σαββάτου, αποφασίσαμε να αλλάξουμε τον χώρο διανομής. Ενημερώνουμε λοιπόν τους πολίτες να προσέλθουν το Σάββατο ΄24 Σεπτεμβρίου 2016 (ώρα έναρξης 08:30-10:30) στον χώρο της Εμποροπανήγυρης για παραλάβουν το ελαιόλαδο που έχουν παραγγείλει και όχι στο πάρκινγκ των δικαστηρίων . Η Εθελοντική Ομάδα Δράσης Ν. Πιερίας αισθάνεται την ανάγκη να ευχαριστήσει και δημόσια τον Δήμο Κατερίνης, οι υπηρεσίες του οποίου ανταποκρίθηκαν άμεσα στο αίτημά μας για αλλαγή του χώρου της διανομής και επανέκδοση άδειας για τον χώρο της Εμποροπανήγυρης.
