---
title: "Άνοιξαν οι φόρμες συμμετοχής για τις εθελόντριες και τους εθελοντές!"
id: 1884
date: 2019-11-08T16:18:31
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις και δελτία τύπου"
published: true
---

# Άνοιξαν οι φόρμες συμμετοχής για τις εθελόντριες και τους εθελοντές!
6ο Χριστουγεννιάτικο Χωριό του Κόσμου 2019 Άνοιξαν οι φόρμες συμμετοχής για τις εθελόντριες και τους εθελοντές! Δήλωσε συμμετοχή εδώ! Αγαπητοί συμπολίτες, Το «Χριστουγεννιάτικο Χωριό του Κόσμου» έχει μπει στις καρδιές όλων μας και αποτελεί πλέον παράδοση για την πόλη και τον τόπο. Η πιο ζεστή γωνιά της πόλης, η φιλόξενη αυλή του Καπνικού Σταθμού, βάζει τα γιορτινά της και ετοιμάζεται για την μεγάλη γιορτή των 6ων γενεθλίων της. Φέτος και με τη στήριξη της Δημοτικής Αρχής, το χωριό μας θα είναι και πάλι γεμάτο εκπλήξεις! Νέα παιχνίδια, εργαστήρια, παραμύθια, πολύχρωμα αερόστατα, δωρεάν γλυκίσματα, κεράσματα και παραδοσιακές λιχουδιές ετοιμάζονται πυρετωδώς για τους μικρούς και μεγάλους μας επισκέπτες. Μόλις μέσα σε μία εβδομάδα 50 σχολικές μονάδες από την ευρύτερη περιοχή του Ν. Πιερίας έχουν δηλώσει συμμετοχή και 4.000 μαθήτριες και μαθητές νηπιαγωγείων και δημοτικών σχολείων προγραμματίζουν να μας επισκεφθούν. Σας καλούμε να στηρίξετε την όμορφη αυτή προσπάθεια!
