---
title: "Σήμερα θα σηκώσουμε αερόστατο από την αυλή του Χριστουγεννιάτικου Χωριού"
id: 1479
date: 2015-12-26T00:06:49
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις 2015"
published: true
---

# Σήμερα θα σηκώσουμε αερόστατο από την αυλή του Χριστουγεννιάτικου Χωριού
Αγαπητοί συμπολίτες, Σήμερα, Σάββατο 26 Δεκεμβρίου 2015, στις 18:00, μόλις νυχτώσει, θα σηκώσουμε αερόστατο από την αυλή του Καπνικού Σταθμού, χρησιμοποιώντας μία από τις 4 εστίες φωτιάς του Χριστουγεννιάτικου Χωριού. Μια ομάδα «ειδικών» έχει κατασκευάσει με ζυμάρι και έγχρωμες κόλλες ένα τεράστιο αερόστατο το οποίο θα σηκωθεί πάνω από το Χωριό και θα φωτιστεί με προβολείς. Σας καλούμε να επισκεφτείτε και σήμερα το Χριστουγεννιάτικο Χωριό του Κόσμου για να περάσουμε ακόμη μία αξέχαστη βραδιά, δείχνοντας παράλληλα στα παιδιά μας, πως θα μπορούσαν να είναι το παιχνίδι και η διασκέδαση στη ζωή μας. Θα ακολουθήσει ρεμπέτικη βραδιά με τους με τους "Απάχηδες" από τη Θεσσαλονίκη και αφήγηση παραδοσιακών παραμυθιών για τους μικρούς μας επισκέπτες. Η είσοδος είναι ελεύθερη. Προαιρετικά 2 κιλά τρόφιμα/άτομο για την ενίσχυση του Κοινωνικού Παντοπωλείου της Ε.Ο.Δ.ν.Π. Σας παρακαλούμε να προτιμήσετε όσπρια, γάλα σε τενεκεδάκια ή ελαιόλαδο. Μην φέρνετε ζάχαρη και ζυμαρικά. Αυτά υπάρχουν σε αφθονία.
