---
title: "Το φετινό, 4ο Χριστουγεννιάτικο Χωριό του Κόσμου, στον Καπνικό Σταθμό Κατερίνης"
id: 1715
date: 2017-11-09T03:31:45
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις και δελτία τύπου"
published: true
---

# Το φετινό, 4ο Χριστουγεννιάτικο Χωριό του Κόσμου, στον Καπνικό Σταθμό Κατερίνης
Το φετινό, 4ο Χριστουγεννιάτικο Χωριό του Κόσμου, στον Καπνικό Σταθμό Κατερίνης θα είναι τελείως διαφορετικό. Μια μεγάλη εξέδρα 145 τ.μ., σκεπασμένη και θερμαινόμενη για τους καλλιτέχνες, τους χορωδούς και τους χορευτές θα είναι η νέα ζεστή γωνιά του φιλόξενου χωριού μας. Κάθε Παρασκευή, στις 20:00 συναντιόμαστε γύρω από την αναμμένη ξυλόσομπα της «Παραμυθούπολης» όπου έχουν απλωθεί όλα τα υλικά διακόσμησης. Εκεί συζητάμε, αποφασίζουμε και στήνουμε το χωριό μας. Οι συναντήσεις είναι ανοιχτές για όλο τον κόσμο. Σας καλούμε να συμμετέχετε κι εσείς στην οργάνωση της μεγαλύτερης γιορτής της πόλης μας. Μια γιορτή φτιαγμένη με το μεράκι των πολιτών της.
