---
title: "Πανελλαδική συνάντησηση Επιτροπών Αγώνα κατά των διοδίων"
id: 466
date: 2010-09-28T16:46:12
section: "Διόδια"
category: "Δεν πληρώνουμε!"
published: true
---

# Πανελλαδική συνάντησηση Επιτροπών Αγώνα κατά των διοδίων
Το Σάββατο 2 Οκτωβρίου, από τις 12:00 έως τις 17:00, στην αίθουσα του Δημοτικού Συμβουλίου του Δήμου Δίου. Στις 18:00 το απόγευμα, συγκέντρωση διαμαρτυρίας στο σταθμό διοδίων της Λεπτοκαρυάς. Περισσότεροι από 50 εκπρόσωποι Επιτροπών Αγώνα κατά των διοδίων έχουν ανταποκριθεί στο κάλεσμα της Εθελοντικής Ομάδας Δράσης Ν. Πιερίας για πανελλαδική συνάντηση, η οποία θα πραγματοποιηθεί το επόμενο Σάββατο 2 Οκτωβρίου στο Νομό Πιερίας, από τις 12:00 έως τις 17:00, στην αίθουσα του Δημοτικού Συμβουλίου του Δήμου Δίου. Οι εκπρόσωποι όλων των Επιτροπών είχαν τη δυνατότητα να καταθέσουν τις προτάσεις τους σχετικά με τα θέματα της ημερήσιας διάταξης , τα οποία μέχρι σήμερα συνοψίζονται στα παρακάτω: Ενημέρωση από τους εκπροσώπους των επιτροπών Ρόλος και αρμοδιότητες της Πανελλαδικής Συντονιστικής Επιτροπής Ιδεολογικά υπόβαθρα του «ΔΕΝ ΠΛΗΡΩΝΟΥΜΕ» Τα αιτήματα του «ΔΕΝ ΠΛΗΡΩΝΟΥΜΕ» Λειτουργία ιστοσελίδας για το «ΔΕΝ ΠΛΗΡΩΝΟΥΜΕ» και την Πανελλαδική Συντονιστική Επιτροπή Συγκρότηση νέων Επιτροπών Αγώνα Νέες δράσεις Μέχρι στιγμής για τη συνάντηση της 2. Οκτωβρίου έχουν δηλώσει συμμετοχή 20 Επιτροπές Αγώνα κατά των διοδίων από ολόκληρη την Ελλάδα, ενώ αναμένεται και η συμμετοχή νεοσύστατων επιτροπών από άλλες τρεις πόλεις της Β. Ελλάδας. Τόσο οι πρόσφατες αγωγές της εταιρίας ΟΛΥΜΠΙΑ ΟΔΟΣ σε βάρος 25 συμπολιτών μας, όσο τα χθεσινά γεγονότα στη Λεπτοκαρυά και γενικά, το παράλογο καθεστώς των διοδίων με την προκλητική στάση των πολυεθνικών εταιρειών, καθιστούν επιτακτική ανάγκη τη συσπείρωση όλων των δυνάμεων του κινήματος «Δεν πληρώνουμε» με κοινό γνώμονα την ενδυνάμωσή του. Στην Πανελλαδική σύσκεψη θα συμμετέχουν: Ακρίβεια ΣΤΟΠ Αθήνας Ακρίβεια ΣΤΟΠ Θεσσαλονίκης Ακρίβεια-Stop Πάτρας Αυτόνομη Οικολογική Ομάδα Λάρισας "Η ΓΗ" Εθελοντική Ομάδα Δράσης Ν. Πιερίας ΕΚΠΟΙΖΩ ΕΛΜΕ Πιερίας Επιτροπές Γέφυρας Ρίου Επιτροπή Αγώνα κατά των Διοδίων του Αιγινίου Επιτροπή Αγώνα Κατοίκων και Φορέων Λαμίας κατά των διοδίων Επιτροπή Καρδίτσας κατά των διοδίων Επιτροπή Λάρισας ενάντια στα νέα μέτρα Επιτροπή Νότιας Πιερίας κατά των Διοδίων Επιτροπή Τρικάλων κατά των διοδίων Κάτοικοι Κορινθίας ενάντια στα διόδια Κοινή δράση Αργολίδας Κίνησηπολιτών Ξάνθης ενάντια στα διόδια της Εγνατίας Πρωτοβουλία Πολιτών Ιωαννίνων για ελεύθερους χώρου, δρόμους και δημόσια αγαθά. Συντονισμός πολιτών για την Πελοπόννησο Συντονιστική Επιτροπή Φορέων & Κατοίκων Β. Α. Αττικής
