---
title: "Σας προσκαλούμε στην απονομή βραβείων"
id: 1205
date: 2014-03-11T13:43:40
section: "Διαγωνισμός Διηγήματος"
category: "Ανακοινώσεις"
published: true
---

# Σας προσκαλούμε στην απονομή βραβείων
Την Κυριακή 23 Μαρτίου και ώρα 11π.μ. στον Καπνικό Σταθμό Κατερίνης (Οδός Φλέμινγκ 8, δίπλα στα νέα Δικαστήρια) θα πραγματοποιηθεί η εκδήλωση βράβευσης των 126 συμμετεχόντων στον 1ο Ηλεκτρονικό Διαγωνισμό Διηγήματος, που διοργάνωσε η Εθελοντική Ομάδα Δράσης ν. Πιερίας. Όλοι όσοι απέστειλαν διήγημα θα λάβουν αναμνηστικό έπαινο συμμετοχής, ενώ οι νικητές του διαγωνισμού (6 μαθητές δημοτικού, 6 μαθητές γυμνασίου-λυκείου και 11 ενήλικες) θα λάβουν συμβολικά δώρα, καθώς και τον συλλεκτικό τόμο που θα εκδοθεί από την ΕΟΔνΠ, ο οποίος θα περιέχει τα διηγήματα που επιλέχθησαν από την κριτική επιτροπή. Η οργανωτική επιτροπή του διαγωνισμού διηγήματος.
