---
title: "Πατάτες και Πορτοκάλια στην επόμενη διανομή"
id: 1201
date: 2014-02-22T20:14:35
section: "Χωρίς μεσάζοντες"
category: "Πατάτες"
published: true
---

# Πατάτες και Πορτοκάλια στην επόμενη διανομή
Το Σάββατο 1 Μαρτίου 2014 , από τις 09:00 το πρωί, στο χώρο της εμποροπανήγυρης Κατερίνης, θα πραγματοποιηθεί από την Εθελοντική Ομάδα Δράσης Ν. Πιερίας η επόμενη διανομή «Χωρίς Μεσάζοντες». Θα διατεθούν 25 τόνοι κιτρινόσαρκες πατάτες από την Καστανιά Σερβίων Βελβεντού προς 0,45€ το κιλό και 25 τόνοι πορτοκάλια Σπάρτης ποικιλίας merlin προς 0,35€ το κιλό. Οι παραγωγοί των παραπάνω προϊόντων κατέθεσαν πιστοποιητικά βιοχημικών εξετάσεων, σύμφωνα με τα οποία, στα συγκεκριμένα προϊόντα τους δεν εντοπίζονται κατάλοιπα φυτοφαρμάκων. Οι φόρμες παραγγελιών θα κλείσουν μόλις συμπληρωθεί η προσφερόμενη ποσότητα των 25 τόνων για κάθε ένα από τα δύο προϊόντα. Επίσης, σημειώνεται πως από τη διαδικασία υποβολής παραγγελιών αποκλείονται όλοι όσοι στο παρελθόν παράγγειλαν κάποια προϊόντα, όμως συνολικά τρεις φορές δεν προσήλθαν για τα παραλάβουν. Κατά τα διάρκεια της διανομής οι πολίτες θα έχουν τη δυνατότητα να παραδώσουν μεταχειρισμένα μαγειρικά έλαια (τηγανέλαιο) και τρόφιμα για το Κοινωνικό Παντοπωλείο. Αυτό το διάστημα υπάρχει έλλειψη από ρύζι και ελαιόλαδο.
