---
title: "Δήμος Κατερίνης"
id: 23
date: 2008-05-22T22:08:58
section: "Μια μέρα για το δάσος"
category: "Υποστηρικτές του προγράμματος"
published: true
---

# Δήμος Κατερίνης
Σας συγχαίρω για την εξαιρετική πρωτοβουλία που αναλάβατε. Η προστασία του περιβάλλοντος και ειδικά η πυροπροστασία των δασών δεν είναι υπόθεση ενός. Απαιτεί την ευαισθητοποίηση και την κινητοποίηση του συνόλου της κοινωνίας αλλά και την αγαστή συνεργασία όλων των φορέων. Ο εθελοντισμός και η ανιδιοτελής προσφορά για την προστασία του περιβάλλοντος είναι κρίσιμα στοιχεία προκειμένου οι αρχές που έχουν επωμιστεί την ευθύνη της δασοπροστασίας να επιτύχουν στο έργο τους. Τα δραματικά γεγονότα των περυσινών πυρκαγιών θα πρέπει να αφυπνίσουν όλους μας. Το δάσος είναι κοινωνικό αγαθό, το οποίο απολαμβάνουν όλοι οι πολίτες. Η συνδρομή του καθενός από εμάς στην προστασία του είναι επιβεβλημένη. Θεωρώ δεδομένο το ενδιαφέρον και την ευαισθησία των πολιτών και είμαι βέβαιος ότι η πρωτοβουλία σας θα βρει θερμή ανταπόκριση. Ο Δήμος Κατερίνης στηρίζει αυτή την προσπάθεια και θα είναι αρωγός και συμπαραστάτης παρέχοντας, στα όρια των αρμοδιοτήτων του, κάθε δυνατή βοήθεια. Σάββας Χιονίδης Δήμαρχος Κατερίνης
