---
title: "Συνάντηση των υγειονομικών που στηρίζουν το Κοινωνικό Ιατρείο Κατερίνης «Αλέκος Φτίκας»"
id: 1134
date: 2013-10-07T00:25:28
section: "Κοινωνικό Ιατρείο Κατερίνης"
category: "Ανακοινώσεις & Δελτία τύπου"
published: true
---

# Συνάντηση των υγειονομικών που στηρίζουν το Κοινωνικό Ιατρείο Κατερίνης «Αλέκος Φτίκας»
Η Εθελοντική Ομάδα Δράσης Ν. Πιερίας καλεί σε συνάντηση τους γιατρούς που στηρίζουν το «Κοινωνικό Ιατρείο Κατερίνης», την Τετάρτη 9 Οκτωβρίου 2013 , ώρα 21:00 στον Καπνικό Σταθμό (Οδός Φλέμινγκ 19, δίπλα στο δικαστικό μέγαρο). Η συνάντηση με το νοσηλευτικό προσωπικό και τους κοινωνικούς λειτουργούς θα πραγματοποιηθεί την Πέμπτη 10 Οκτωβρίου 2013, επίσης στις 21:00 στο ίδιο μέρος. Οι χώροι του ιατρείου και του φαρμακείου είναι έτοιμοι. Την Τρίτη παραδίνονται τα τελευταία μηχανήματα και τα αναλώσιμα υλικά, ενώ ήδη άρχισε η διαλογή φαρμάκων από την ομάδα των φαρμακοποιών που στηρίζουν το Κοινωνικό Ιατρείο Κατερίνης «Αλέκος Φτίκας». Οι υγειονομικοί της πόλης μας που επιθυμούν να στηρίξουν το «Κοινωνικό Ιατρείο Κατερίνης» μπορούν να δηλώσουν συμμετοχή εδώ. Καλούνται όλοι οι πολίτες της Πιερίας να συγκεντρώνουν φάρμακα τα οποία δεν χρειάζονται και να τα παραδίνουν είτε στα πλησιέστερα φαρμακεία ή κατευθείαν στο Κοινωνικό Ιατρείο, στην οδό Φλέμινγκ 8. Τηλέφωνο επικοινωνίας: 6981665158 WhatsUp
