---
title: "'Λίγο γάλα για πολλά παιδιά', στην Κατερίνη"
id: 937
date: 2012-12-17T10:48:28
section: "Αλληλέγγυοι"
category: "Ανακοινώσεις, Δελτία τύπου"
published: true
---

# "Λίγο γάλα για πολλά παιδιά", στην Κατερίνη
Το Δένδρο από γάλα μεγάλωσε και άπλωσε τα κλαδιά του και στην Κατερίνη Αγαπητοί συμπολίτες, Ελάτε να στήσουμε όλοι μαζί ένα Χριστουγεννιάτικο δέντρο από γάλα για να έχουν αυτά τα Χριστούγεννα όλα τα παιδιά του νομού μας ένα ποτήρι ζεστό γάλα. Μια μικρή αλλά σημαντική χειρονομία αγάπης και αλληλεγγύης για να κρατήσουμε ζωντανό το πνεύμα των Χριστουγέννων σε μια περίοδο που η χώρα μας βιώνει ανθρωπιστική κρίση και όλοι έχουμε ανάγκη να κάνουμε κάτι μαζί. Οι «Αλληλέγγυοι» της Εθελοντικής Ομάδας Δράσης Ν. Πιερίας και οι «Γιατροί του Κόσμου» σας περιμένουμε στην Κεντρική Πλατεία Κατερίνης μεταξύ 11:00-20:00, με ένα κουτί γάλα εβαπορέ να γιορτάσουμε μαζί για τα παιδιά όλου του κόσμου. Τα παιδιά θα ζωγραφίσουν δύο αφίσες διαστάσεων 2 Χ 1 μ. οι οποίες πριν την Πρωτοχρονιά θα δημοπρατηθούν με στόχο την ενίσχυση του «Κοινωνικού Παντοπωλείου» της πόλης μας. Θα προσφέρονται δωρεάν σπιτικά μελομακάρονα, τσάι, καφές και κρασί. Μόλις σκοτεινιάσει θα ανάψουμε φωτιά και θα φωταγωγήσουμε το δέντρο με κεράκια. Κανένα παιδί στην Ελλάδα μόνο του αβοήθητο και απροστάτευτο!! Σας παρακαλούμε να προωθήσετε την επιστολή αυτή σε φίλους και γνωστούς. Εθελοντική Ομάδα Δράσης Ν. Πιερίας
