---
title: "Εκδήλωση της Νομαρχίας Πιερίας 'Τιμή στον Άνθρωπο'"
id: 63
date: 2008-12-28T20:06:08
section: "Ειδήσεις"
category: "Τελευταία"
published: true
---

# Εκδήλωση της Νομαρχίας Πιερίας "Τιμή στον Άνθρωπο"
Προς τα μέλη της Ομάδας Εθελοντικής Δράσης Ν. Πιερίας Φίλες και φίλοι, Η Νομαρχία Πιερίας οργανώνει κάθε χρόνο την εκδήλωση "Τιμή στον Άνθρωπο" που γίνεται παράλληλα με τη δεξίωση της 1ης του νέου Έτους στο κτίριο της Νομαρχίας. Η εκδήλωση αυτή έχει καθιερωθεί εδώ και 8 χρόνια και κατά τη διάρκειά της, τιμούνται κάθε φορά, εθελοντικές ομάδες, ομάδες πολιτών ή εργαζομένων που έχουν προσφέρει στο κοινωνικό σύνολο, όπως διασωστικές ομάδες, πολιτιστικοί σύλλογοι με κοινωνικό έργο, πολίτες που έχουν συμβάλει στην προστασία του περιβάλλοντος, στο αναπηρικό κίνημα, στο καταναλωτικό κίνημα κ.α. Τη φετική χρονιά, μία από τις ομάδες που έχουν επιλεγεί για να τιμηθούν για την προσφορά τους, είναι τα μέλη της δικής μας ομάδα, της Ομάδας Εθελοντικής Δράσης Ν. Πιερίας. Ως μέλος της ομάδας είσαι καλεσμένη/ος και παράλληλα τιμώμενο πρόσωπο στη φετινή εκδήλωση. Σε παρακαλούμε να λάβεις μέρος στην εκδήλωση, η οποία θα αποτελέσει και την έναρξη του „Χαρίζω μια μέρα από το καλοκαίρι μου στο δάσος 2009“. Η εκδήλωση θα γίνει την 1η Ιανουαρίου 2009, στις 11:30 το πρωί στη Νομαρχία, στην αίθουσα του Νομαρχιακού Συμβουλίου, στον 4ο όροφο όπου θα συμμετέχουν επίσημοι φορείς αλλά και πολίτες, καθώς η εκδήλωση είναι ανοιχτή σε όλους. Στην αρχή θα γίνει η κοπή της πρωτοχρονιάτικης πίτας, θα ακολουθήσει η τιμητική διάκριση στους φορείς, θα γίνουν σύντομες τοποθετήσεις και στη συνέχεια η δεξίωση. Η εκδήλωση θα διαρκέσει συνολικά 1 ώρα. Φιλικά Για την ομάδα Ηλίας Τσολακίδης
