---
title: "Ποντιακά Κάλαντα για το Κοινωνικό Παντοπωλείο της Κατερίνης"
id: 938
date: 2012-12-17T17:06:46
section: "Αλληλέγγυοι"
category: "Ανακοινώσεις, Δελτία τύπου"
published: true
---

# Ποντιακά Κάλαντα για το Κοινωνικό Παντοπωλείο της Κατερίνης
Η Νεολαία των Ποντιακών Σωματείων του νομού Πιερίας στηρίζει το "Κοινωνικό Παντοπωλείο" της Εθελοντικής Ομάδας Δράσης Ν. Πιερίας. Χριστούγεννα, μέρες αγάπης και αλληλεγγύης! Μέσα σε αυτό το πνεύμα, η Νεολαία των Ποντιακών Σωματείων του νομού Πιερίας θα κινηθεί και φέτος, προσφέροντας τρόφιμα και είδη πρώτης ανάγκης, στις οικογένειες του «Κοινωνικού Παντοπωλείου» της Εθελοντικής Ομάδας Δράσης Ν. Πιερίας. Γι' αυτό τον λόγο, την παραμονή των Χριστουγέννων, περισσότεροι από 20 λυράρηδες και μια χορωδία αποτελούμενη από 50 νέες και νέους, θα ψάλλουν τα κάλαντα στον κεντρικό πεζόδρομο της Κατερίνης. Μας περιμένουν όλες και όλους να ενισχύσουμε αυτή μας την προσπάθεια. Αυτά τα Χριστούγεννα, περισσότερο από ποτέ άλλοτε, πρέπει να δείξουμε αγάπη προς το συνάνθρωπό μας και να προσπαθήσουμε να βοηθήσουμε, με όποιον τρόπο μπορούμε, κόντρα στην οικονομική κρίση, που δυστυχώς έχει χτυπήσει τις πόρτες των οικογενειών μας! Αυτή την κρίση θα την περάσουμε μαζί! Κανείς πλέον μόνος του!
