---
title: "Η ιδέα της δράσης κατά της 'Επιδημίας της Πινακίδας'"
id: 313
date: 2010-02-01T23:08:36
section: "Πινακίδες"
category: "Οργανωτικά θέματα"
published: true
---

# Η ιδέα της δράσης κατά της "Επιδημίας της Πινακίδας"
Φίλες κα φίλοι της Εθελοντικής Ομάδας Δράσης Ν. Πιερίας Όπως γνωρίζετε, μέλος της Εθελοντικής Ομάδας Δράσης Ν. Πιερίας θεωρείται ο/η πολίτης που συμφωνεί με τις γενικές αρχές της και ΣΥΜΜΕΤΕΧΕΙ ΕΝΕΡΓΑ στη λήψη και στην εκτέλεση των αποφάσεων. Ολιγομελείς επιτροπές που εναλλάσσονται, συντονίζουν τις δραστηριότητες της ομάδας, οι οποίες προκύπτουν από τις προτάσεις των μελών ή συμπολιτών μας. Πριν λίγες μέρες λάβαμε την παρακάτω επιστολή-πρόταση από το μέλος της ομάδας μας Ανδρομάχη Ν. Μηλιώτη, ΜΒΑ Φυσικός Περιβαλλοντολόγος MSc. Θεωρούμε πως πρόκειται για μια πολύ ώριμη σκέψη, για ένα άκρως επίκαιρο θέμα αλλά και για μια πολύ καλή προεργασία που έγινε εκ μέρους της κυρίας Μηλιώτη. Μετά από συνεννόηση μαζί της, ανακοινώνουμε την αρχική της επιστολή-πρόταση και έναρξη της νέας δράσης με τίτλο «Η επιδημία της διαφημιστικής πινακίδας!» Σας παρακαλούμε να διαβάσετε την παρακάτω πρόταση και αν επιθυμείτε να λάβετε ενεργά μέρος στη συντονιστική επιτροπή της νέας μας δραστηριότητας να δηλώσετε συμμετοχή, το αργότερο μέχρι την Παρασκευή 5 Φεβρουαρίου 2010, ώρα 18:00, στέλνοντας email στη διεύθυνση info@otoposmou.gr ή τηλεφωνώντας στο 697 33 80 700. Η νέα δράση και όλα τα στοιχεία της (αλληλογραφία, άρθρα, φωτογραφίες, δράσεις, προτάσεις, καταγγελίες) θα φιλοξενούνται από την επόμενη Δευτέρα στην ενότητα «Πινακίδες» του ιστότοπου www.otoposmou.gr. Κάθε επιθυμία για συμμετοχή στη συντονιστική επιτροπή θα αναρτάται αμέσως στην ιστοσελίδα της ομάδας. Φιλικά Για την Ομάδα Ηλίας Τσολακίδης
