---
title: "Πρωινό στην αυλή του Καπνικού Σταθμού!"
id: 1772
date: 2018-04-21T06:11:00
section: "Ειδήσεις"
category: "Τελευταία"
published: true
---

# Πρωινό στην αυλή του Καπνικού Σταθμού!
Αγαπητοί συμπολίτες, Η Ανθοκομική Έκθεση Κατερίνης 2018 εξελίσσεται σε μία πραγματική γιορτή! Η ανταπόκριση του κόσμου είναι τεράστια και οι παραγωγοί μιλούν για ένα “Θείο δώρο”. Χιλιάδες είναι οι επισκέπτες της έκθεσης οι οποίοι φεύγουν με τις καλύτερες εντυπώσεις. Αύριο, Κυριακή 22 Απριλίου, από τις 10 το πρωί, θα έχουμε στρώσει κουβέρτες πάνω στο γρασίδι και σας καλούμε να φέρετε το καλαθάκι σας, με ότι επιθυμείτε, για να πάρετε το πρωινό σας και να απολαύσετε αυτή τη μοναδική ηρεμία και πανδαισία χρωμάτων που προσφέρουν τα χιλιάδες λουλούδια, απλωμένα στο καταπράσινο χαλί της αυλής του Καπνικού Σταθμού. Ελάτε να περάσετε ένα ξένοιαστο πρωινό στην πιο όμορφη γωνιά της πόλης. Χαρίστε στα παιδιά σας μια μοναδική εμπειρία! Φυτέψτε μαζί τους ένα λουλούδι που θα σας χαρίσουν οι παραγωγοί και οι εθελοντές της ομάδας. Το απόγευμα μετά τις 6:00 η Χριστίνα και ο Νίκος θα φροντίσουν για ένα όμορφο μουσικό πρόγραμμα. Η έκθεση θα είναι ανοιχτή από τις 10:00 το πρωί έως τις 09:00 το βράδυ. Ανθοκομική Έκθεση Κατερίνης 2018: Μέσα από επιλεγμένες δράσεις στηρίζουμε την τοπική οικονομία.
