---
title: "Εξαιρετικά παρθένο ελαιόλαδο Καλαμάτας"
id: 1214
date: 2014-03-26T00:24:18
section: "Χωρίς μεσάζοντες"
category: "Ελαιόλαδο"
published: true
---

# Εξαιρετικά παρθένο ελαιόλαδο Καλαμάτας
Την 5η Απριλίου 2014, στο χώρο της Εμποροπανήγυρης Κατερίνης, θα πραγματοποιηθεί διανομή εξαιρετικά παρθένου ελαιόλαδου Καλαμάτας «Χωρίς Μεσάζοντες» από την Εθελοντική Ομάδα Δράσης Ν. Πιερίας. Πρόκειται για ελληνικό ελαιόλαδο κορυφαίας ποιότητας, φετινής σοδειάς και θα διατίθεται προς 18€ το πεντόλιτρο σε τενεκεδένια συσκευασία. Ο προμηθευτής έχει καταθέσει δείγματα του προϊόντος του τα οποία εξετάστηκαν στο βιοχημικό εργαστήριο της Agrolab στην Αθήνα. Κάνετε κλικ εδώ για να δείτε τα αποτέσματα. Το προϊόν δεν παρουσιάζει υπολείμματα φυτοφαρμάκων και είναι οξύτητας 0,3. Η προέλευση του είναι ελληνική και αυτό πιστοποιείται από τα παραστατικά αγοράς του από Έλληνες παραγωγούς της ευρύτερης περιοχής της Καλαμάτας, τα οποία έχουν κατατεθεί στην ομάδα μας. Οι εγκαταστάσεις συσκευασίας του προμηθευτή πληρούν όλες τις ευρωπαϊκές προδιαγραφές και οι όροι πώλησης του προϊόντος έχουν υπογραφεί και έχουν κατατεθεί στον νομικό σύμβουλο της ΕΟΔνΠ. Οι παραγγελίες θα σταματήσουν μόλις συμπληρωθούν οι 50 τόνοι. Μετά από έρευνα της ομάδας μας σε σούπερ μάρκετ της Κατερίνης, η αντίστοιχη ποιότητα ελαιολάδου (εξαιρετικά παρθένο) πωλείται μεταξύ 24 και 32€.
