---
title: "Δημιούργησαν για το δάσος"
id: 1378
date: 2015-05-30T10:01:22
section: "Μια μέρα για το δάσος"
category: "100 Tage"
published: true
---

# Δημιούργησαν για το δάσος
Για 8η συνεχή χρονιά συνεχίζεται και φέτος η δράση " Χαρίζω μια μέρα από το καλοκαίρι μου στο δάσος", μια δράση η οποία έχει γίνει πλέον θεσμός και για πολλούς από τους συμπολίτες μας αποτελεί και την απαρχή της θερινής περιόδου. Στο πλαίσιο λοιπόν της ενημέρωσης και ενόψει του καλοκαιριού η Εθελοντική Ομάδα Δράσης Ν. Πιερίας σε συνεργασία με το σύλλογο Γονέων και Κηδεμόνων του 15ου Δημοτικού Σχολείου Κατερίνης και την Πυροσβεστική Υπηρεσία, κάλεσε τους μικρούς μαθητές και μαθήτριες να συζητήσουν για την πυροπροστασία των δασών μας. Έτσι με την εκδήλωση "Δημιουργώ για το δάσος" την Παρασκευή 29 Μαΐου 2015 στην κεντρική πλατεία της Κατερίνης, παρουσιάστηκαν έργα, κατασκευές και δρώμενα των μαθητών/τριων του 15ου Δημοτικού Σχολείου Κατερίνης που αφορούσαν τη δημοφιλή δράση «Χαρίζω μια μέρα από το Καλοκαίρι μου στο Δάσος 2015». Ταυτόχρονα, μέλη της συντονιστικής επιτροπής της ΕΟΔνΠ διένειμαν έντυπο υλικό για την πυροπροστασία των δασών μας και ενημέρωσαν τους πολίτες για τη φετινή δράση. Παράλληλα τα παιδιά απασχολήθηκαν κι έπαιξαν δημιουργικά στους γνωστούς πλέον σε όλους μας "Κρίκους", κερδίζοντας μπλουζάκια και καπελάκια. Συμμετείχαν τάξεις από τα παρακάτω σχολεία: Το 1ο Δημοτικό Σχολείο Κατερίνης Το 2ο Δημοτικό Σχολείο Κατερίνης Το 4ο Δημοτικό Σχολείο Κατερίνης Το 6ο Δημοτικό Σχολείο Κατερίνης Το 11ο Δημοτικό Σχολείο Κατερίνη Το 14ο Δημοτικό Σχολείο Κατερίνης Το Ειδικό Νηπιαγωγείο Κατερίνης Και φυσικά τα παιδιά του 15ου Δημοτικού Σχολείου Κατερίνης Περιμένουμε λοιπόν όλους τους μικρούς μας φίλους, με τη συνοδεία φυσικά των γονιών τους να επισκεφτούν τα παρατηρητήρια της Εθελοντικής Ομάδας Δράσης Ν. Πιερίας σε Πλάκα Λιτοχώρου, Νέους Πόρους και Έλαφο, συμβάλλοντας έτσι στη προστασία και στη διατήρηση των βουνών μας. Εδώ, σε λίγο, θα μπορέσετε να δείτε το φωτογραφικό άλμπουμ της εκδήλωσης.
