---
title: "Αποφάσεις και αιτήματα της 4ης Πανελλαδικής συνάντησης 'Χωρίς Μεσάζοντες'"
id: 1305
date: 2014-11-17T22:00:02
section: "Χωρίς μεσάζοντες"
category: "Πανελλαδική συνάντηση"
published: true
---

# Αποφάσεις και αιτήματα της 4ης Πανελλαδικής συνάντησης "Χωρίς Μεσάζοντες"
Με αφορμή την Πανελλαδική διαμαρτυρία, που βρίσκεται σε εξέλιξη, ενάντια σε διατάξεις του Ν.4264/2014, πραγματοποιήθηκε στην Κατερίνη η 4η Πανελλαδική συνάντηση των πρωτοβουλιών «Χωρίς Μεσάζοντες». Στη συνάντηση, στην οποία συμμετείχαν μέλη Κινημάτων πολιτών και παραγωγοί απ’ όλη την Ελλάδα, συζητήθηκαν τα προβλήματα που δημιούργησε η εφαρμογή του Ν. 4264/2014 και η προσπάθεια κατάργησης του κινήματος «Χωρίς μεσάζοντες», το οποίο ανακούφισε χιλιάδες νοικοκυριά και παραγωγούς σε ολόκληρη τη χώρα. Οι πρωτοβουλίες πολιτών ζητούν ομόφωνα: Την επαναφορά του δικαιώματος των παραγωγών να διαθέτουν ελεύθερα τα προϊόντα τους σε όλη την επικράτεια. Τη νομική θωράκιση των αγορών διάθεσης αγροτικών προϊόντων «Χωρίς μεσάζοντες». Τη διασφάλιση του δικαιώματος των καταναλωτών να προμηθεύονται ποιοτικά και φθηνά προϊόντα απευθείας από τους παραγωγούς της επιλογής τους. Καλούμε κάθε πολίτη να σταθεί δίπλα μας στις διεκδικήσεις μας και στην προσπάθεια για τη στήριξη της πρωτογενούς παραγωγής και της κοινωνικής συνοχής στη χώρα μας. Φωτογραφικό υλικό Βαγγέλης Γκούντας
