---
title: "Παράσταση με clown για μικρούς και μεγάλους στον Καπνικό Σταθμό Κατερίνης"
id: 1676
date: 2017-07-12T13:01:19
section: "Μεταναστευτικό"
category: "Ανακοινώσεις Μεταναστευτικού"
published: true
---

# Παράσταση με clown για μικρούς και μεγάλους στον Καπνικό Σταθμό Κατερίνης
Την Πέμπτη 13 Ιουλίου 2017, στις 11:30 στον κλιματιζόμενο χώρο της «Παραμυθούπολης», στον Καπνικό Σταθμό Κατερίνης, οι Payasos sin Fronteras (Κλόουν χωρίς σύνορα) από την Ισπανία θα πραγματοποιήσουν παράσταση κλόουν/τσίρκου. Τα τελευταία 25 χρόνια οι Payasos sin Fronteras οργανώνουν παραστάσεις κλόουν/ τσίρκου σε όλο τον κόσμο για ανθρώπους που έχουν πληγεί από τον πόλεμο ή από φυσικές καταστροφές και αυτές τις μέρες βρίσκονται στην πόλη μας μετά από συνεννόηση με την τοπική οργάνωση «Περιχώρηση» της Ελληνικής Ευαγγελικής Εκκλησίας Κατερίνης. Η «Περιχώρηση» δραστηριοποιείται στον τομέα παροχής ανθρωπιστικής βοήθειας και προστασίας προς τους πρόσφυγες. Η παράσταση είναι για μικρούς και μεγάλους και η πρόσκληση απευθύνεται σε όλους τους πολίτες, ιδιαίτερα στις οικογένειες προσφύγων με μικρά παιδιά. Στην οργάνωση της εκδήλωσης συμμετέχει και το Κοινωνικό Ιατρείο/Φαρμακείο της Εθελοντικής Ομάδας Δράσης Ν. Πιερίας και των Γιατρών του Κόσμου, διαθέτοντας την αίθουσα της «Παραμυθούπολης». Η είσοδος είναι ελεύθερη.
