---
title: "Η Αστυνομία είναι ...αλλού!"
id: 997
date: 2013-01-30T01:13:20
section: "Διόδια"
category: "Αιγίνιο"
published: true
---

# Η Αστυνομία είναι ...αλλού!
Ανοχύρωτη πόλη η Κατερίνη. Οι δυνάμεις της ελληνικής αστυνομίας είναι εξαφανισμένες από χθες από την πόλη της Κατερίνης. Αντί να φυλάσσουν την πόλη, τους πολίτες, τους ηλικιωμένους και τα παιδιά, αντί να προστατεύουν τις περιουσίες των πολιτών από κάθε διαρρήκτη και να μεταδίδουν στον κόσμο το αίσθημα ασφάλειας και ομαλότητας, με αυξημένες περιπολίες και αστυνόμευση του τόπου, η Αστυνομία εξαφανίστηκε από την πόλη μας! Άλλαξε περιβολή, (κουστούμι) και εμφανίστηκε σύσσωμη στα διόδια του Αιγινίου για να προστατέψει τα οικονομικά συμφέροντα της πολυεθνικής και του μεγαλοεργολάβου, στρέφοντας τα όπλα της κατά των πολιτών. Είναι οφθαλμοφανές πως έχει ξεχάσει το ρόλο που της έχει ανατεθεί από την Πολιτεία! Και για να είμαστε σαφείς: Πολιτεία δεν έιναι ούτε η πολυεθνική ούτε ο μεγαλοεργολάβος! Υ.Γ. Χθες στην κατάληψη των διοδίων του Αιγινίου δεν είδα ούτε ένα ασθενοφόρο! Γ.Κ.
