---
title: "Ο Ποντιακός Σύλλογος Κατερίνης «Παναγία Σουμελά» βράβευσε την Εθελοντική Ομάδα Δράσης Ν. Πιερίας"
id: 1489
date: 2016-01-15T11:41:46
section: "Ειδήσεις"
category: "Τελευταία"
published: true
---

# Ο Ποντιακός Σύλλογος Κατερίνης «Παναγία Σουμελά» βράβευσε την Εθελοντική Ομάδα Δράσης Ν. Πιερίας
Ο Ποντιακός Σύλλογος Κατερίνης «Παναγία Σουμελά» βράβευσε την ΕΟΔΝΠ κατά τη διάρκεια του ετήσιου χορού του Συλλόγου, το Σάββατο 9 Ιανουαρίου 2016, στην αίθουσα «ΘΕΑΜΑ». Ο πρόεδρος του Συλλόγου, κ. Άρης Κασσιμίδης ανέφερε κατά τη διάρκεια της τελετής βράβευσης ότι το Δ. Σ. του Συλλόγου αποφάσισε ομόφωνα να βραβεύσει την Εθελοντική Ομάδα Δράσης Ν. Πιερίας «Ο ΤΟΠΟΣ ΜΟΥ» για το έργο της, που αποτελεί παράδειγμα προς μίμηση ως ανιδιοτελές έργο αλληλεγγύης, που καλύπτει αυτονόητες ανάγκες της κοινωνίας, που αδυνατούν να καλύψουν οι αρμόδιοι φορείς. Η Εθελοντική Ομάδα Δράσης Ν. Πιερίας «Ο ΤΟΠΟΣ ΜΟΥ» ευχαριστεί τον Ποντιακό Σύλλογο «Παναγία Σουμελά», τον συγχαίρει για το σπουδαίο έργο πολιτισμού που επιτελεί και του εύχεται να συνεχίσει την πορεία του με το ίδιο μεράκι και τον ίδιο σεβασμό για την παράδοση και τον πολιτισμό μας.
