---
title: "Άνοιγμα του σταθμού των Μαλγάρων"
id: 511
date: 2010-12-08T16:25:24
section: "Διόδια"
category: "Δεν πληρώνουμε!"
published: true
---

# Άνοιγμα του σταθμού των Μαλγάρων
την Κυριακή 12 Δεκεμβρίου 2010, από τις 11:00 έως 15:00 Φίλες και φίλοι της Εθελοντικής Ομάδας Δράσης Ν. Πιερίας, Όπως σίγουρα θα έχετε πληροφορηθεί, την επόμενη Κυριακή 12 Δεκεμβρίου 2010, από τις 11:00 έως 15:00, θα πραγματοποιηθεί νέα εκδήλωση διαμαρτυρίας κατά των παράλογων αυξήσεων των τιμών των διοδίων, με το άνοιγμα του σταθμού των Μαλγάρων. Η κινητοποίηση οργανώνεται με πρωτοβουλία των Εμπορικών Επιμελητηρίων Πιερίας και Θεσσαλονίκης και στηρίζεται από πλήθος φορέων του νομού μας, όπως και από την Εθελοντική Ομάδα Δράσης Ν. Πιερίας . Καλούμε λοιπόν, τα μέλη και τους φίλους της ομάδας μας, να συμμετέχουν δυναμικά στην κινητοποίηση της επόμενης Κυριακής. Σας υπενθυμίζουμε, πως υπάρχει η δυνατότητα εγγραφής στη λίστα των παραληπτών που επιθυμούν να ενημερώνονται μέσω eMail σχετικά με το θέμα των διοδίων, αλλά και με SMS σε περίπτωση έκτακτων κινητοποιήσεων. Εγγραφή εδώ Εθελοντική Ομάδα Δράσης Ν. Πιερίας
