---
title: "Ανεξέλεγκτη λήψη δομικών υλικών από την φύση"
id: 302
date: 2010-01-24T23:05:12
section: "Ειδήσεις"
category: "Τελευταία"
published: true
---

# Ανεξέλεγκτη λήψη δομικών υλικών από την φύση
Ημερίδα το Σάββατο 30/1, 10:30πμ, στην αίθουσα του Τεχνικού Επιμελητηρίου, Καλλιθέας 7, στη Λάρισα, διοργανώνουν οι Οικολόγοι Πράσινοι Λάρισας. Ο τίτλος της ημερίδας: «Ανεξέλεγκτη λήψη δομικών υλικών από την φύση: αναγκαίο κακό ή βιασμός του περιβάλλοντος; Υπάρχουν λύσεις;». Στην ημερίδα/συζήτηση θα συμμετάσχουν αξιόλογοι επιστήμονες και θα παρουσιάσουν την ελληνική και διεθνή πραγματικότητα που αφορά στην λήψη δομικών υλικών απο την φύση (αμμο-χαλικοληψίες, αργιλοληψίες κλπ). Στην συζήτηση θα παρέμβουν εκπρόσωποι της Περιφέρειας Θεσσαλίας, της Νομαρχίας ν. Λάρισας, το Τ.Ε.Ε., το ΓΕΩΤΕΕ, ο Σύνδεσμος Λατομικών Επιχειρήσεων. Οι εισηγητές πρόκειται να είναι: Ανδρεαδάκης Ανδρέας Ειδικός Γραμματέας Κεντρικής Υπηρεσίας Υδάτων Υπουργείου Περιβάλλοντος, Ενέργειας και Κλιματικών Αλλαγών (Πολιτικός Μηχανικός, καθηγητής Εθνικού Μετσόβιου Πολυτεχνείου) Χρυσόγελος Νίκος (Χημικός Περιβαλλοντολόγος), εκπρόσωπος Οικολόγων Πράσινων “Οικονομική και Οικολογική δραστηριότητα: μπορούν να συνυπάρξουν;” Δρ. Χατζηνικολάου Γιώργος (Περιβαλλοντολόγος - ποταμολόγος): “Επιπτώσεις των αμμο-χαλικοληψιών στους ποταμούς” Μουρκάκος Χάρης , Διευθυντής Ανάπτυξης Ανακύκλωσης Αδρανών Νότιας Ελλάδας: “Ανακύκλωση Αποβλήτων Εκσκαφών, Κατασκευών, Κατεδαφίσεων (Α.Ε.Κ.Κ): Ελληνική πραγματικότητα –Προοπτικές” Κυριακόπουλος Ηλίας , νομικός, επιστημονικός συνεργάτης των Οικολόγων Πράσινων σε θέματα περιβάλλοντος «Παράνομες αμμοληψίες: πως η δημόσια διοίκηση μπορεί να επέμβει αποτελεσματικά για την αποτροπή τους.» Την συζήτηση θα συντονίσει ο δημοσιογράφος Γιάννης Κολλάτος Για περισσότερες πληροφορίες στο τηλέφωνο 2410554425 ή στο ecolarissa.com Για τους Οικολόγους Πράσινους Λάρισας Λευτέρης Σιάκης.
