---
title: "1ος Ηλεκτρονικός Διαγωνισμός Διηγήματος"
id: 1155
date: 2013-11-18T21:54:09
section: "Διαγωνισμός Διηγήματος"
category: "Ανακοινώσεις"
published: true
---

# 1ος Ηλεκτρονικός Διαγωνισμός Διηγήματος
Η Εθελοντική Ομάδα Δράσης Ν. Πιερίας (ΕΟΔνΠ) έχοντας ως σκοπό την κοινωνική ευαισθητοποίηση και δραστηριοποίηση των πολιτών, την ανάδειξη των οικολογικών, οικονομικών, πολιτικών και κοινωνικών ζητημάτων μέσα από την κοινωνική, οικονομική και την πολιτική τους διάσταση, επιθυμεί, μέσα από επιλεγμένες δράσεις, να δώσει την ευκαιρία σε ανθρώπους οι οποίοι αγαπούν τη γραφή και την ανάγνωση, να ξετυλίξουν τις δικές τους ανησυχίες και τα δικά τους οράματα, για την πόλη στην οποία κατοικούν. Έτσι, ανακοινώνει τον 1ο Ηλεκτρονικό Διαγωνισμό Διηγήματος με θέμα «Ιστορίες μιας τέλειας πόλης» και καλεί όλους τους πολίτες που ενδιαφέρονται να συμμετάσχουν στην οργανωτική επιτροπή να δηλώσουν συμμετοχή στέλνοντας email στο info@otoposmou.com , μέχρι την 30.11.2013. Στο ηλεκτρονικό μήνυμα πρέπει να αναφέρονται : Ονοματεπώνυμο, σταθερό και κινητό τηλέφωνο με την ονομασία του παρόχου. Τη νέα δράση προτείνουν: Ελευθεριάδου Σοφία – Φιλόλογος, Συγγραφέας Λουλοπούλου Xρύσα – Φιλόλογος, Συγγραφέας Κορτσάρη Ευγενία – Φιλόλογος Παπαδημητρίου Σαμοθράκη Μάγδα – Ποιήτρια Τριανταφυλλίδης Παναγιώτης – Συγγραφέας
