---
title: "Παραδόθηκαν σχολικά είδη σε 26 σχολεία του Ν. Πιερίας"
id: 885
date: 2012-10-21T16:15:04
section: "Σχολικά είδη"
category: "Artikel der Schulsachen"
published: true
---

# Παραδόθηκαν σχολικά είδη σε 26 σχολεία του Ν. Πιερίας
Η ΕΟΔνΠ καλεί όλους τους πολίτες της Πιερίας να συνεχίσουν να συγκεντρώσουν ότι χρήσιμο υλικό έχουν (μεταχειρισμένες τσάντες, κασετίνες, σχολικά βοηθήματα, βιβλία ξένων γλωσσών κλπ που βρίσκονται σε καλή κατάσταση), διότι ο αριθμός των οικονομικά ασθενέστερων μαθητών και μαθητριών αυξάνεται δραματικά. Πριν λίγες μέρες, στον κεντρικό πεζόδρομο της Κατερίνης, μετά από κάλεσμα της Εθελοντικής Ομάδας Δράσης Ν. Πιερίας, σε συνεργασία με τους «Γιατρούς του Κόσμου», συγκεντρώθηκε μεγάλη ποσότητα σχολικών ειδών. Μετά από συνεννόηση με τη Διεύθυνση Πρωτοβάθμιας Εκπαίδευσης Ν. Πιερίας, κλήθηκαν οι διευθύνσεις όλων των Δημοτικών Σχολείων και των Νηπιαγωγείων του νομού, να καταγράψουν τις ανάγκες των οικονομικά ασθενέστερων μαθητών και μαθητριών των σχολείων τους και να ενημερώσουν τους υπεύθυνους της ΕΟΔνΠ. Την προηγούμενη εβδομάδα παραδόθηκαν τα σχολικά είδη στα παρακάτω Νηπιαγωγεία και Δημοτικά σχολεία του νομού Πιερίας: Νηπιαγωγεία: 2ο Νηπ/γειο Περίστασης, 2ο Κορινού, 24ο Νηπ/γειο Κατερίνης, Μοσχοχωρίου και Λαγόραχης Δημοτικά σχολεία: 1ο, 2ο, 3ο, 6ο, 7ο, 8ο, 9ο,10ο, 11ο, 15ο, 16ο, Βροντούς, Καρίτσας, Δίου, Ν. Πόρων, Καλλιθέας, Κονταριώτισσας, Ανδρομάχης, Άνω Αγ. Ιωάννη, Ράχης και 3ο Αιγινίου
