---
title: "Πρόσκληση σε δωρεάν ταξίδι για τον Μαραθώνα"
id: 1111
date: 2013-08-27T22:33:16
section: "Ειδήσεις"
category: "Τελευταία"
published: false
---

# Πρόσκληση σε δωρεάν ταξίδι για τον Μαραθώνα
Πρόσκληση σε δωρεάν ταξίδι για τα μέλη της Εθελοντικής Ομάδας Δράσης Ν. Πιερίας από τον Αθλητικό Πολιτιστικό Σύλλογο Δρομέων Πιερίας «Ζευς» Φίλες και φίλοι Τα μέλη της Εθελοντικής Ομάδας Δράσης Ν. Πιερίας είναι προσκεκλημένα από τον Αθλητικό Πολιτιστικό Σύλλογο Δρομέων Πιερίας «Ζευς» να συμμετάσχουν δωρεάν σε διήμερο ταξίδι που οργανώνει ο ΑΠΣΔΠΖ με αφορμή τον 1ο Διεθνή Ημιμαραθώνιο του Δήμου Μαραθώνα. Παράλληλα με τον αγώνα ο πολυσχιδής σύλλογος της πόλης μας αποφάσισε να κάνει μια σημαντική δωρεά ιστορικής σημασίας για την Πιερία και τον αθλητισμό της: Ένα χρυσό στεφάνι εμπνευσμένο από αυτό που βρέθηκε στην Αρχαία Πύδνα, το οποίο θα τοποθετηθεί σε περίοπτη θέση στο μουσείο Μαραθώνα. Επίσης, θα δωριστεί πιστό αντίγραφο της κεφαλής του Δία το οποίο βρέθηκε κοντά στα τείχη του αρχαίου Δίου (2αι μ.Χ). Η Εθελοντική Ομάδα Δράσης Ν. Πιερίας ευχαριστεί θερμά τη διοίκηση των «Δρομέων Πιερίας» για την ευγενική χειρονομία και εύχεται σε όλους τους συμμετέχοντες καλή επιτυχία. Τα γραφεία του Αθλητικού Πολιτιστικού Συλλόγου Δρομέων Πιερίας «Ζευς» θα παραμείνουν ανοιχτά, σήμερα Τετάρτη 28 Αυγούστου 2013, μέχρι αργά το βράδυ, για να δεχτούν τις αιτήσεις των ενδιαφερομένων. Διαβάστε περισσότερα για το ταξίδι κάνοντας κλικ εδώ . Επικοινωνία 6948180760 - Χρήστος Μυστρίδης
