---
title: "Ο Ο.ΚΑ.ΝΑ. Κατερίνης συμμετέχει στο «Χαρίζω μια μέρα στο δάσος»"
id: 842
date: 2012-08-17T10:13:36
section: "Μια μέρα για το δάσος"
category: "100 Tage"
published: true
---

# Ο Ο.ΚΑ.ΝΑ. Κατερίνης συμμετέχει στο «Χαρίζω μια μέρα στο δάσος»
Η Εθελοντική Ομάδα Δράσης Ν. Πιερίας ευχαριστεί θερμά και συγχαίρει τα στελέχη και τα μέλη της Μονάδας Υποκατάστασης του Ο.ΚΑ.ΝΑ. Κατερίνης για την ενεργό συμμετοχή τους στο φετινό «Χαρίζω μια μέρα από το καλοκαίρι μου στο δάσος 2012». Αύριο, Σάββατο 18.08.2012, με αφορμή τη συμπλήρωση τεσσάρων χρόνων θεραπευτικής δράσης, τα στελέχη και μέλη της Μονάδας θα μεταβούν στο παρατηρητήριο της Πλάκας Λιτοχώρου για την επίβλεψη και τον έγκαιρο εντοπισμό πυρκαγιάς, προάγοντας την ενδεδειγμένη συμπεριφορά των επισκεπτών σε δάση και ορεινές περιοχές. Μάλιστα, η ομάδα των εθελοντριών και των εθελοντών θα καλύψει και τις δύο βάρδιες του παρατηρητηρίου. Ο Ο.ΚΑ.ΝΑ. Κατερίνης στα πλαίσια των καθιερωμένων εθελοντικών δραστηριοτήτων του, με την ενεργό συμμετοχή του, όχι μόνο κάνει πράξη την προστασία του Ολύμπου και των Πιερίων από πυρκαγιά και καταστροφικές συμπεριφορές, αλλά γίνεται παράδειγμα προς μίμηση για την κοινωνία.
