---
title: "Σήμερα, 2η ημέρα του Φεστιβάλ Πολιτιστικών Συλλόγων στον Καπνικό Σταθμό Κατερίνης"
id: 1705
date: 2017-10-01T07:47:21
section: "Ειδήσεις"
category: "Τελευταία"
published: true
---

# Σήμερα, 2η ημέρα του Φεστιβάλ Πολιτιστικών Συλλόγων στον Καπνικό Σταθμό Κατερίνης
Μετά το πανέμορφο χθεσινό ξεκίνημα, όλα είναι έτοιμα για τη δεύτερη βραδιά του Φεστιβάλ Πολιτιστικών Συλλόγων που οργανώνει η Εθελοντική Ομάδα Δράσης Ν. Πιερίας στον Καπνικό Σταθμό Κατερίνης. Σήμερα, Κυριακή 1 Οκτωβρίου 2017 επτά πολιτιστικοί σύλλογοι με περισσότερες από 150 χορεύτριες και χορευτές θα ανέβουν στη σκηνή για να σκορπίσουν κέφι, χαρά και ζωντάνια. Κάντε κλικ στην παραπάνω εικόνα ή εδώ για δείτε το φωτογραφικό άλμπουμ της βραδιάς. Ταυτόχρονα στην αίθουσα «Αράνι» θα εκτίθενται έργα ζωγραφικής των μελών του Πολιτιστικού Συλλόγου Σιδηροδρομικού Σταθμού Κατερίνης ενώ για δεύτερη μέρα, στην αίθουσα της «Παραμυθούπολης» ο Σύλλογος Φίλων του Πιερικού εκθέτει σπάνιο φωτογραφικό υλικό ιδιαίτερης ιστορικής αξίας της θρυλικής ποδοσφαιρικής ομάδας της πόλης μας. Να λοιπόν μια ευκαιρία ακόμη να επισκεφτεί κανείς σήμερα τον Καπνικό Σταθμό Κατερίνης. Η είσοδος είναι ελεύθερη. Προαιρετικά, τρόφιμα για το Κοινωνικό Παντοπωλείο. Σήμερα, Κυριακή 1 Οκτωβρίου 2017, θα χορέψουν: Κυριακή 1 Οκτωβρίου 2017, ώρα έναρξης 19:00 19:00 Μορφωτικός Σύλλογος Νέων Κορινού 19:15 Θρακική Εστία Κατερίνης 19:30 Ποντιακός Σύλλογος Κατερίνης "Παναγία Σουμελά" 19:45 Πολιτιστικός Ομιλος Λιτοχώρου 20:15 Πολιτιστικός Σύλλογος Δρυάνιστα Κατερίνης 20:30 Σύλλογος Αηδημητρινών 20:45 Πολιτιστικός Σύλλογος Σιδηροδρομικού Σταθμού Μουσικοί Κλαρίνο: Αλέξανδρος Παπαγεωργόπουλος Γκάιντα: Στέλιος Ματακάκης Λαούτο: Θάνος Γκαράνης Βιολί: Παντελής Αγκιστριώτης Κρουστά: Αλέξανδρος Ριζόπουλος
