---
title: "Συγκέντρωση Φαρμάκων στην Κατερίνη για τα παιδιά της Γάζας"
id: 1268
date: 2014-08-06T10:21:17
section: "Κοινωνικό Ιατρείο Κατερίνης"
category: "Ανακοινώσεις & Δελτία τύπου"
published: true
---

# Συγκέντρωση Φαρμάκων στην Κατερίνη για τα παιδιά της Γάζας
Η ανάγκη για σε φαρμακευτική βοήθεια είναι τεράστια και επιτακτική. Η Εθελοντική Ομάδα Δράσης Ν. Πιερίας, σε ένδειξης αλληλεγγύης προς τον μαρτυρικό λαό της Γάζας, μετά από συνεννόηση με την Πρεσβεία της Παλαιστίνης στην Αθήνα, οργανώνει το επόμενο Σάββατο 9 Αυγούστου 2014, από 10:00 έως 13:00, στον κεντρικό πεζόδρομο της Κατερίνης (συμβολή Γ. Ολυμπίου και Μ. Αλεξάνδρου) συγκέντρωση φαρμάκων και φαρμακευτικού υλικού για τα παιδιά της Γάζας. Η βοήθεια θα αποσταλεί την Δευτέρα το πρωί στην Αθήνα ενώ η Παλαιστινιακή αρχή έχει εξασφαλίσει τις αναγκαίες προϋποθέσεις μεταφοράς και έγκαιρης παράδοσης των φαρμάκων. Η Εθελοντική Ομάδα Δράσης Ν. Πιερίας Καταδικάζει απερίφραστα την πρωτοφανή χρήση στρατιωτικής βίας και τις άνανδρες επιθέσεις του Ισραηλινού στρατού εναντίον άμαχων Παλαιστινίων. Καταγγέλλει το πρωτοφανές αυτό έγκλημα, σελίδα ντροπής για τον λαό του Ισραήλ και για τον ανθρώπινο πολιτισμό Δηλώνει έμπρακτα τη συμπαράστασή της στους «τρομοκράτες» της Παλαιστίνης για τους οποίους δεν αναγνωρίζεται κανένα δικαίωμα άμυνας. Καλεί όλους τους συμπολίτες μας, καθώς και τους φορείς, να συνεισφέρουν στην προσπάθεια αυτή Φάρμακα και υλικά που πρωτίστως ζητούνται: Αντιβιώσεις διάφορες Σίδηρος Παυσίπονα Γάζες Αναλώσιμα χειρουργικό υλικό (μάσκες, σύριγγες, γάντια, καπέλα, καθετήρες, κλπ) Betadine
