---
title: "Ήταν μια μαγική βραδιά! Ένα πανέμορφο ξεκίνημα!"
id: 1322
date: 2014-12-14T09:42:16
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις και δελτία τύπου"
published: true
---

# Ήταν μια μαγική βραδιά! Ένα πανέμορφο ξεκίνημα!
Φωτογραφικό υλικό από την χθεσινή, πρώτη βραδιά λειτουργίας του Χριστουγεννιάτικου Χωριού του Κόσμου στην πόλη μας και κάποιες πληροφορίες που ίσως να σας ενδιαφέρουν: Για την καθημερινή λειτουργία του Χωριού θα χρειαζόμαστε διαρκώς: Μεταχειρισμένα παιχνίδια και βιβλία σε καλή κατάσταση Ποπ κορν Κόκκινο κρασί Καυσόξυλα Άχυρα Για όλα τα υπόλοιπα έχουν φροντίσει οι 282 εθελόντριες και εθελοντές του Χωριού. Βέβαια, ευπρόσδεκτη είναι και κάθε προσφορά σπιτικών χριστουγεννιάτικων γλυκισμάτων για την «Ζαχαρούλα» μας η οποία χθες …λεηλατήθηκε! Σε περίπτωση που μπορείτε να προσφέρετε κάτι από τα παραπάνω, σας παρακαλούμε να καλέσετε το 697 33 80 700 (Cosmote) Καθημερινά, το φωτογραφικό υλικό της προηγούμενης μέρας θα προβάλλεται σε γιγαντοοθόνη. Σας περιμένουμε σήμερα με πλούσιο καλλιτεχνικό πρόγραμμα!
