---
title: "Αυτά είναι πολιτικές δράσεις, όχι αστεία!"
id: 433
date: 2010-07-24T22:04:18
section: "Η πόλη μου"
category: "Νοιάζομαι για την πόλη μου"
published: false
---

# Αυτά είναι πολιτικές δράσεις, όχι αστεία!
Μετά τις παιδικές και αμούστακες φάτσες των πολιτικών μας στις εκλογικές περιόδους, ελέω Photoshop, ομορφύναμε ομοίως και το πάρκο μας με τις εικονικές τεχνολογίες φωτορεαλισμού και ηλεκτρονικού καλλωπισμού. Βέβαια στις εικονιζόμενες μακέτες τα αυτοκίνητα με τους πεζούς κυκλοφορούν αραιά και αγαπημένα μεταξύ τους διατηρώντας τεράστιες απόστασεις ασφαλείας, όπως αντιστοίχως οι λύκοι με τους λαγούς στα δάση μας, ενώ νέα δέντρα ξεφυτρώνουν θεόρατα και πυκνά γύρω και μέσα στους κυκλικούς κόμβους, όπως στα τροπικά δάση του αμαζονίου. Ακόμη οι δρόμοι εμφανίζονται φαρδείς-πλατείς ίσαμε τις κεντρικές λεωφόρους των εξελιγμένων μεγαλουπόλεων ενώ οι πεζοί με αυτοκρατορικό ύφος περνούν μπροστά από τα παλουκωμένα αυτοκίνητα που τσακίζονται να τους εξυπηρετήσουν. Οι αναλογίες της μακέτας από τον σχεδιαστή βγήκαν προφανώς από τηλεφακό ζουμ γιατί φαίνεται πως στο σημείο αυτό θα χωρέσει να περάσει μελλοντικά άνετα και διέλευση τμήματος της εθνικής οδού. Να το χαιρόμαστε βρε! H.N. Από το "Νοιαζομαι για την πόλη μου" της ΕΟΔνΠ
