---
title: "Ευχαριστήριο προς το 6ο Δημοτικό Σχολείο Κατερίνης"
id: 1277
date: 2014-07-13T15:11:28
section: "Αλληλέγγυοι"
category: "Ανακοινώσεις, Δελτία τύπου"
published: true
---

# Ευχαριστήριο προς το 6ο Δημοτικό Σχολείο Κατερίνης
Η Εθελοντική Ομάδα Δράσης Ν. Πιερίας ευχαριστεί θερμά το 6ο Δημοτικό Σχολείο Κατερίνης, τον διευθυντή, το διδακτικό προσωπικό και τον σύλλογο Γονέων και Κηδεμόνων για τη στήριξη τους στο Κοινωνικό Ιατρείο/Φαρμακείο Κατερίνης «Αλέκος Φτίκας» της Εθελοντικής Ομάδας Δράσης Ν. Πιερίας και των Γιατρών του Κόσμου, με το ποσό των 100 ευρώ καθώς και για τα τρόφιμα που παρέδωσαν για τις άπορες οικογένειες του νομού μας. Το αίσθημα αλληλεγγύης, η ανιδιοτέλεια, η έγνοια για τον συνάνθρωπο, που εκδηλώνονται έμπρακτα και αθόρυβα από τον άνθρωπο της διπλανής πόρτας, γίνεται το φωτεινό παράδειγμα, που μας οπλίζει με εμπιστοσύνη και με δύναμη, να συνεχίσωμε στις δύσκολες μέρες που ζούμε να διεκδικούμε τη ζωή μας, και να δηλώνωμε το δικό μας «παρών» δίπλα σε όλους αυτούς που αγωνίζονται για την αξιοπρέπεια την ανθρωπιά και τον πολιτισμό μας. Σας ευχαριστούμε από καρδιάς.
