---
title: "Η ΕΟΔνΠ στο Ανοιχτό Πανεπιστήμιο του Δήμου Θεσσαλονίκης"
id: 974
date: 2013-01-17T20:53:28
section: "Ειδήσεις"
category: "Τελευταία"
published: true
---

# Η ΕΟΔνΠ στο Ανοιχτό Πανεπιστήμιο του Δήμου Θεσσαλονίκης
Τα μέλη της Εθελοντικής Ομάδας Δράσης Ν. Πιερίας εισηγητές στο Ανοιχτό Πανεπιστήμιο του Δήμου Θεσσαλονίκης Τον τίτλο «Κρίση, κοινοτικές μορφές αλληλεγγύης και κοινωνία πολιτών» φέρει ο κύκλος διαλέξεων που οργανώνει το Ανοιχτό Πανεπιστήμιο του Δήμου Θεσσαλονίκης, με στόχο την εστίαση στους μηχανισμούς άμυνας και στην κοινωνικο-οικονομική κρίση που μαστίζει τη χώρα μας. Η ενότητα των διαλέξεων που ξεκίνησε στις αρχές του νέου έτους έχει ως στόχο να φέρει ενώπιον του κοινού ομιλητές από συλλογικότητες που πρωτοστάτησαν, δημιουργώντας δομές αλληλεγγύης όπως η Εθελοντική Ομάδα Δράσης Ν. Πιερίας , αλλά και άλλες πρωτοβουλίες πολιτών που δραστηριοποιούνται στη συλλογική παραγωγή αγροτικών προϊόντων και στα δίκτυα ανταλλακτικής οικονομίας. Τα μέλη της ΕΟΔνΠ Βαρούτας Βασίλειος, Γκούντας Βαγγέλης, Κωτίδης Γιώργος, Κωτίδης Νίκος και Μαχαιρίδου Θωμαή θα είναι οι εισηγητές της εκδήλωσης που θα πραγματοποιηθεί την επόμενη Δευτέρα 21 Ιανουαρίου 2013, 5-7 μμ. στο Κέντρο Ιστορίας Θεσσαλονίκης, Μέγαρο Μπίλλη, στην Πλατεία Ιπποδρομίου.
