---
title: "Στηρίζουμε τις δράσεις του ΤΟΠΟΥ μας!"
id: 443
date: 2010-08-21T10:51:47
section: "Ολυμπος"
category: "Τελευταία νέα"
published: false
---

# Στηρίζουμε τις δράσεις του ΤΟΠΟΥ μας!
Ο Όμιλος Νέων της Ελληνικής Ευαγγελικής Εκκλησίας Κατερίνης στηρίζει την Εθελοντική Ομάδα Δράσης Ν. Πιερίας Για 2η συνεχόμενη χρονιά, ο Όμιλος Νέων της Ελληνικής Ευαγγελικής Εκκλησίας Κατερίνης (Ο.Ν.Ε.Ε.Ε.Κ), συμμετέχει ενεργά στη δράση εθελοντικής πυροπροστασίας των βουνών της Πιερίας «Χαρίζω μια μέρα από το καλοκαίρι μου στο Δάσος 2010». Περίπου 15 νέες και νέοι του Ο.Ν.Ε.Ε.Ε.Κ, ηλικιών από 15-30 ετών, συμμετείχαν στη δημοφιλή δράση από το παρατηρητήριο των Νέων Πόρων και αφιέρωσαν ένα απόγευμα από το φετινό καλοκαίρι τους στην προστασία του Ολύμπου και των Πιερίων. «Τα βουνά μας είναι ένα κομψοτέχνημα του Θεού, αποτελούν δώρο προς εμάς τους Πιεριείς και οφείλουμε να το προστατεύσουμε» αναφέρουν οι νέοι του ομίλου και δηλώνουν πως συμμετέχουν «γιατί όλοι μας οφείλουμε να βάλουμε ένα μικρό λιθαράκι σε αυτή την προσπάθεια». Παράλληλα, χαιρετίζουν ιδιαίτερα τις προσπάθειες της Εθελοντικής Ομάδας Δράσης Ν. Πιερίας για την προώθηση της χρήσης του ποδηλάτου στην πόλη της Κατερίνης, την ανακύκλωση και την κομποστοποίηση. Επιστολή του Ο.Ν.Ε.Ε.Ε.Κ.
