---
title: "Ποιοι είμαστε"
id: 1081
date: 2013-06-02T13:32:59
section: "ΑΝΤΙΜΕΤΩΠΟΙ"
category: "NAFKA Οργάνωση"
published: true
---

# Ποιοι είμαστε
Η ομάδα "Αντιμέτωποι - με το ρατσισμό και την ξενοφοβία" της Εθελοντικής Ομάδας Δράσης Πιερίας δημιουργήθηκε από την ανάγκη ανάληψης δράσης ενάντια στο ρατσισμό και στις μορφές βίας και αποκλεισμού που αναπτύσσονται με βάση στερεοτυπικές αντιλήψεις για το φύλο, την εθνικότητα, τη φυλή, τη σεξουαλική επιλογή, την αναπηρία, την ασθένεια, τις θρησκευτικές πεποιθήσεις, την καταγωγή, την οικογενειακή κατάσταση και την κοινωνική θέση. Η δημιουργία ενός μετώπου πολιτών που θα αντιτίθεται σε κάθε έκφανση κοινωνικής διάκρισης, είτε αυτή εκφράζεται οργανωμένα από ομάδες είτε από μεμονωμένα άτομα στο κοινωνικό περιβάλλον, στο σχολείο, στο χώρο εργασίας αλλά και στην οικογένεια αποτελεί επιτακτική ανάγκη σε μια εποχή κρίσης, στην οποία η ρατσιστική βία και ο εκφασισμός της κοινωνίας τείνουν να επικρατήσουν έναντι των ανθρωπίνων δικαιωμάτων και των κοινωνικών κατακτήσεων. Η ομάδα φιλοδοξεί να συνεργαστεί με κοινωνικούς και θεσμικούς φορείς της Πιερίας και καλεί όλους τους δημοκρατικούς πολίτες, στην κατεύθυνση της δημιουργίας ενός ευρύτερου μετώπου πολιτών, που θα λειτουργούν στο πλαίσιο μιας άτυπης συμφωνίας κοινής - συλλογικής δράσης για την καταπολέμηση όλων των φαινομένων ρατσισμού, ξενοφοβίας και νεοναζιστικών προκλήσεων που προσβάλουν τον ίδιο τον άνθρωπο και τον πολιτισμό μας. Εξάλλου, η Εθελοντική Ομάδα Δράσης Πιερίας στην καταστατική της λειτουργία έχει θέσει εξ' αρχής την υπεράσπιση των ανθρωπίνων δικαιωμάτων και δρα για την άμβλυνση των κοινωνικών ανισοτήτων και την εξάλειψη των στερεοτύπων που οδηγούν συνανθρώπους μας στον κοινωνικό αποκλεισμό. Αντιμέτωποι, λοιπόν, με το ρατσισμό και την ξενοφοβία, για μία κοινωνία χωρίς διακρίσεις, ανοικτή και πολυπολιτισμική, με ίσες ευκαιρίες για όλους τους διαφορετικούς, που χαρακτηρίζεται από τη διακριτική διαχείριση των ατόμων με λιγότερες ευκαιρίες, την αλληλεγγύη και το σεβασμό της ετερότητας. Αποστολίδου Κατερίνα, 6972826025 (Cosmote) Γκούντας Βαγγέλης, 6986644222 (Cosmote) Ελευθεριάδου Σοφία , 6932178833 (Wind) Κωτίδης Γιώργος, 6977404637 (Vodafone) Κωτίδης Νίκος, 6976179007 (Cosmote) Κωτούλας Θέμης, 6946706942 (Cosmote) Σωματαρίδης Αλέξανδρος, 6974545021 (Cosmote) Τσολακίδης Ηλίας, 6973380700 (Cosmote)
