---
title: "Φεστιβάλ Παραδοσιακών Χορών 2018 στον Καπνικό Σταθμό Κατερίνης"
id: 1797
date: 2018-08-06T09:20:25
section: "Ειδήσεις"
category: "Τελευταία"
published: true
---

# Φεστιβάλ Παραδοσιακών Χορών 2018 στον Καπνικό Σταθμό Κατερίνης
Πρόσκληση προς όλους τους Πολιτιστικούς Συλλόγους του Ν. Πιερίας Τη Δευτέρα 13 Αυγούστου 2018, ώρα 20:00, στον Καπνικό Σταθμό Κατερίνης, θα πραγματοποιηθεί η πρώτη συνάντηση εκπροσώπων με θέμα την οργάνωση του Φεστιβάλ Παραδοσιακών Χορών 2018. Το Φεστιβάλ οργανώνει για δεύτερη χρονιά η Εθελοντική Ομάδα Δράσης Ν. Πιερίας στο πλαίσιο των δράσεων του «Πολιτιστικού Σεπτέμβρη 2018» με στόχο την ενίσχυση των Κοινωνικών Δομών της ομάδας. Το πάλαι «Ινστιτούτο» της οδού Φλέμινγκ, μέχρι πρότινος παρατημένη γωνιά και πληγή στο σώμα της πόλης, αναζωπυρώνει το ενδιαφέρον των Δημοτών για την αρχιτεκτονική της κληρονομιά η οποία παρέμενε επί δεκαετίες στο περιθώριο. Οι Πολιτιστικοί Σύλλογοι του νομού με την συμμετοχή τους στο 2ήμερο Φεστιβάλ στηρίζουν τις προσπάθειες να αποκατασταθεί ο Καπνικός Σταθμός στην παλιά του αίγλη και να αποτελέσει ένα εναλλακτικό πολιτιστικό κέντρο της πόλης με τη δυνατότητα φιλοξενίας μεγάλων πολιτιστικών εκδηλώσεων.
